Sharifah Sakinah Belum Bersedia Untuk Timang Anak, Fokus Kerjaya

Biasalah jika sudah berkahwin, pasti akan ada yang bertanya bila pula mahu menimang cahaya mata bukan? Sama terjadi kepada pasangan Sharifah Sakinah dan suaminya yang usia perkahwinan kini sudah enam bulan. Masih dalam fasa berbulan madu sebenarnya.

Bercakap kepada portal Murai, Sharifah Sakinah menjelaskan yang beliau belum bersedia untuk menimang anak dan ingin fokus terhadap kerjayanya terlebih dahulu ketika ini.

BACA: Peminat Pertikai Kemenangan Sharifah Sakinah Di Anugerah Lawak Warna 2015

“Saya faham, mungkin ada yang salah faham dengan apa yang saya kongsikan. Rezeki dikurniakan anak ini, kita tak boleh dirancang, kalau sudah ditakdirkan saya terima dengan hati yang terbuka”

“Antara faktor saya belum bersedia ialah saya ingin meneruskan pengajian dan ingin belajar kursus kecerdasan di luar negara iaitu New York. Saya dijangka akan bertolak ke negara barat itu pada tahun hadapan sekitar bulan Mac selama 6 bulan,” jelas Sharifah Sakinah.

Pelakon ini juga menjelaskan yang beliau tidak akan keseorangan ketika berada di New York nanti apabila suaminya akan menemani selama sebulan sebelum bergilir dengan ahli keluarga lain untuk membantu dirinya fokus dalam kursus yang dijalani. (rtky/m)


Akim Ahmad Persoal Rasa Tanggungjawab, Amanah Perakam Video Stacy

Jika sesiapa pun yang berada di pihak Akim Ahmad, mungkin mereka juga merasakan perkara yang sama. Gara-gara video kekasihnya, Stacy AF, yang sedang belajar mengucap tersebar, Akim menjelaskan perasaan kecewanya itu di laman Twitter.

Menurut Akim, dia mengetahui siapa di sebalik perakam video tersebut malah melalui beberapa tweet Akim juga menjelaskan individu terbabit merakam video itu tanpa kebenaran selain mempersoalkan sifat tanggungjawab dan juga amanah individu terbabit.

“Saya bukan marah, tapi kecewa. Kecewa dengan sikap yang ditunjukkan oleh perakam yang tidak amanah. Sangat kecewa. Harap janganlah ada yang buat silap macam ni lagi. Saya merayu, sama-samalah kita mengingatkan ye. Assalammualaikum,” luah Akim di laman sosial tersebut.

Mungkin ini hanya cabaran kecil kepada Akim dan juga Stacy dalam menangani perkara sebegini. Apa pun, semoga perjalanan pasangan ini menuju ke gerbang perkahwinan akan dipermudahkan malah peminat juga tidak berhenti berdoa untuk kebaikan mereka bersama. (rtky/s)


Stacy AF Selamat Peluk Islam?

Dalam kemaskini terbaru di laman sosial, seorang peminat telah memaklumkan yang penyanyi Stacy AF telah selamat memeluk agama Islam baru baru ini. Beliau hadir ke jabatan agama Islam ditemani ibunya bersama kekasih yang juga selebriti, Akim Ahmad.

Stacy AF juga dikhabarkan telah memilih nama Ummu Syaikhah Stacy Abdullah sebagai nama Islam beliau. Tahniah dan selamat datang kepada saudara baru kita jika berita ini benar.


Rita Rudaini Bawa Anak Ke London Raikan Birthday

Setelah agak lama menumpukan perhatian di dalam bidang lakonan, nampaknya kali ini sekali lagi Rita Rudaini mengambil peluang untuk membawa anak-anaknya bercuti ke luar negara. Untung sungguh Ryan dan Arjuna.

BACA: Rita Rudaini Akui Bosan Bekas Suami Gagal Ke Mahkamah Sekali Lagi

Untuk destinasi kali ini, Rita membawa mereka ke kota London malah percutian kali ini juga merupakan hadiah hari lahir buat Arjuna. Melalui perkongsian gambar di akaun Instagram Rita, ternyata dua beradik ini sedang menikmati masa mereka sendiri di luar sana.

Semoga perjalanan keluarga ini di sana sentiasa dipermudahkan dan selamat pergi selamat pulang hendaknya. Kami kongsikan bersama anda beberapa keping gambar sepanjang mereka berada di sana. Enjoice!


Nad Zainal: Saya Bukan Mahu Aibkan Sesiapa

Tidak mahu perkara menjadi lebih teruk, pelakon Nad Zainal yang kini dilanda kontroversi atas dakwaannya terhadap bekas pengurusnya, Along Zuren, Nad mengambil tindakan untuk tidak mahu mengulas lanjut mengenai perkara tersebut.

“Kalau boleh saya enggan mengulas lanjut berhubung hal ini kerana ia adalah salah faham semata-mata dan ada pihak yang cepat melenting. Saya tidak bertujuan untuk mengaibkan sesiapa kerana bukan saya yang mencari wartawan sebaliknya mereka yang mengajukan soalan berhubung isu itu”

“Saya sendiri terkejut kerana tidak menyangka ia menjadi isu berbangkit. “Saya tidak akan melatah dan membalas kenyataan yang dibuat oleh dia (bekas pengurus). Banyak yang perlu saya uruskan dan saya tiada masa untuk memanjangkan isu ini,” jelas Nad kepada BH Online.

Sementara itu sebelum ini, bekas pengurus Nad pernah menjelaskan bahawa dia sendiri sebenarnya sudah cukup lama berdiam diri dan tindakan Nad menuduhnhya melarikan duit di Melodi, membuatkan dia hilang sabar. (rtky/s)


Gambar Di Sekitar Majlis Baby Shower Lisa Surihani

Bakal menyambut kelahiran cahaya mata pertama tidak lama lagi, teman-teman rapat Lisa Surihani telah mengadakan sebuah majlis doa selamat dan menyambut bayi untuk pasangan ini. Malah Lisa juga dalam masa yang sama menyatakan rasa syukur dan terima kasih dalam setiap muatnaik gambarnya di Instagram.

Antara rakan selebriti yang turut hadir pada majlis yang diadakan juga sebagai kejutan kepada Lisa itu ialah Diana Danielle, Farid Kamil dan juga Liyana Jasmay. Malah melalui perkongsian gambar mereka di laman sosial, ternyata kini Lisa benar-benar sedang sarat mengandung.

Malah perasaan gembira dan tidak sabar untuk menantikan kelahiran anak sulung pasangan ini juga jelas terpancar melalui komen-komen yang ditinggalkan di akaun Instagram pasangan tersebut. Kami kongsikan beberapa gambar sepanjang majlis ini berlangsung. Enjoice!


Nora Danish Akui Cinta Sudah Berakhir, Mahu Fokus Kerjaya Dan Kafe

Desas-desus mengenai perhubungan pasangan ini yang dikatakan sudah pun sampai ke penghujungnya akhirnya diakui sendiri oleh Nora Danish. Menurut Nora, dia dan juga bekas kekasihnya, Nedim membuat keputusan tersebut atas persetujuan dan kebaikan bersama.

“Hmm… Kami mengambil keputusan mahu berpisah atas kebaikan bersama. Itu sahaja. Lagipun cinta tidak semestinya dimiliki. Itu sahaja yang boleh saya jelaskan kepada semua. Tak nak cerita panjang-panjang,” jelasnya kepada mStar Online.

Perubahan ketara mengenai perhubungan mereka jelas terpancar di akaun Instagram masing-masing apabila Nora dan juga Nedim memuatnaik gambar dan juga quotes yang biasa digunakan oleh mereka yang baru putus cinta dan patah hati.

Nora kini hanya memberi tumpuan sepenuhnya kepada lakonan dan juga kafe miliknya malah turut bercuti ke Bali, Indonesia bersama keluarganya, tanpa Nedim. Maka buat peminat, tidak dapatlah anda layan caption manis-manis pasangan ini lagi selepas ini.

Berita ini pastinya menimbulkan perasaan sedih amat sangat buat peminat Nora yang mahu melihat artis kesayangan mereka ini berkahwin dengan Nedim. Setiap episod yang tamat merupakan permulaan episod baru. Semoga satu hari nanti, Nora akan jumpa juga cinta hati sejati. (rtky/s)


Bekas Pengurus Nafi Larikan Duit, Dedah Perangai Buruk Nad Zainal

Tidak tahan dengan sikap Nad Zainal yang seakan-akan mencabar kesabarannya, bekas pengurus artis tersebut, Along Zuren membuka satu persatu perkara dan juga masalah yang pernah dilakukannya sepanjang menjadi pengurus Nad sebelum ini.

Menerusi muatnaik beberapa status di akaun Facebook miliknya, Along mendedahkan bahawa Nad pernah membawa pulang teman lelaki ke rumahnya (dan diketahui oleh ibunya sendiri) malah oleh kerana sebab itu juga, Along turut dimarahi oleh keluarga Nad.

“Saya sudah lama berdiam diri kerana kedua-dua belah pihak bersetuju untuk menjaga aib satu sama lain. Namun, kesabaran saya seperti teruji apabila dia (Nad) membuat kenyataan sebegitu (melarikan duit Nad Zainal) di Melodi. “Ini bukan kali pertama”

“Saya sudah dikhabarkan mengenai perkara ini beberapa kali. Jujur saya katakan tuduhan yang dilemparkan kepada saya tidak berasas. Saya tidak teragak-agak untuk mengeluarkan bukti yang ada demi membersihkan nama baik saya. Bukan niat untuk memburukkan sesiapa namun Nad yang memulakan perkara ini,” memetik penjelasannya daripada BH Online.

Selain itu, dalam masa yang sama, Along juga mendedahkan bahawa Nad merupakan seorang artis yang sangat bermasalah selain tidak mahu bersama-sama mendekati dan menghargai peminatnya.

Perkara itu dibuktikan melalui satu video di laman Facebooknya di mana Nad Zainal tidak melayan kerenah anak yatim dan menurut Along, Nad hanya memberi perhatian kepada telefonnya sepanjang berkunjung ke rumah anak yatim tersebut.

Apa pun, semoga perkara ini menemui jalan berdamai – atau kata putusnya, Along akan meneruskan niatnya untuk melakukan saman malu terhadap pelakon wanita ini. (rtky/s)


Peminat Pertikai Kemenangan Sharifah Sakinah Di ALW 2015

Baru-baru ini telah berlangsung majlis Anugerah Lawak Warna 2015 (ALW 2015) dan seperti kebiasaan, tidak ada sebuah pun majlis anugerah di Malaysia yang dapat memuaskan hati semua pihak. Untuk ALW 2015, kemenangan Sharifah Sakinah untuk Artis Lawak Wanita Paling Popular dipertikaikan oleh penyokong Jihan Muse.

Melalui perkongsian daripada OHBULAN!, rata-rata penyokong Jihan menyifatkan selebriti kesayangan mereka adalah lebih lucu daripada Sharifah Sakinah. Suka atau tidak, keputusan telah pun dibuat. Lagi pun, tidak perlu berbalah kerana ia hanyalah sekadar anugerah.

Bukanlah perkara asing bagi setiap anugerah seringkali mendapat reaksi tidak puas hati daripada peminat malah kemenangan Shaheizy Sam sebagai artis paling popular dalam majlis anugerah baru-baru ini juga turut mengundang rasa tidak puas hati sesetengah pihak. (rtky/s)


Sheera Iskandar, Doul Harun Selamat Bergelar Suami Isteri

Tahniah kami ucapkan kepada pelakon Sheera Iskandar dan juga suami, Doul Harun yang sudah pun selamat bergelar suami isteri pada malam tadi. Melalui perkongsian gambar di Instagram, pasangan ini kelihatan sedondon dan manis sekali.

Sebelum ini, pelakon ini pernah mendedahkan bahawa dia tidak pernah bercinta dengan Doul malah mereka sendiri kali terakhir berjumpa adalah empat tahun yang lalu.

“Semuanya berlaku dengan pantas, dia datang merisik, ibu saya suka dan terima. Saya pula tidak menolaknya kerana saya pernah berdoa kepada Allah supaya temukan saya dengan jodoh dengan segera supaya saya tidak perlu berkawan lama atau menjalinkan hubungan cinta dengan dia,” katanya sebelum ini.

Semoga mahligai yang baru dibina ini akan terus berkekalan sehingga ke akhir hayat dan biarlah segala urusan dipermudahkan sepanjang hidup berumah tangga. Kami kongsikan kepada anda beberapa keping gambar sekitar majlis pernikahan Sheera Iskandar. Enjoice!


Farah Mendoza Bukan Peruntuh Rumah Tangga Orang Lain

Bermula dengan pendedahan perbualan bersama Fizz Fairuz di WeChat, nama Fara Mendoza terus mendapat perhatian ramai malah kisah peribadi dan kehidupan sosialnya juga turut didedahkan melalui sosial media.

“Itu amaran saya kepada Fizz dan ia bukan bertujuan mencari publisiti murahan seperti yang diperkatakan. Saya tidak ‘menjual diri’ untuk cari rezeki, malah saya bukan penganggu rumah tangga orang. Penjelasan ini diharap dapat membersihkan semula nama saya”

“Barangkali imej seksi saya mengundang prasangka kurang baik, namun hakikatnya saya tidak pernah mengganggu sesiapa. Kepada yang bercakap buruk mengenai saya, jangan terlalu mudah menjatuhkan hukuman. Jika apa saya lakukan itu untuk mencari publisiti murahan, sudah lama saya buat, kenapa baru sekarang?,” jelasnya kepada Harian Metro.

Malah sebelum ini Farah dalam masa yang sama turut menjelaskan bahawa Fizz terlebih dahulu menghubunginya selain turut menunjukkan jumlah wang yang ada dalam akaun bank miliknya. (rtky/s)


Pelakon Cilik Rykarl Iskandar Belajar Di Rumah, Lebih Senang Urus Masa

Tertekan dengan usikan dan juga rakan-rakan di sekolah sehingga mengganggu tumpuan untuk belajar, pelakon cilik Rykarl Iskandar akhirnya mengambil keputusan untuk berhenti sekolah dan hanya mengikuti pembelajaran di rumah.

“Saya sering menjadi mangsa ejekan rakan-rakan di sekolah hanya kerana saya seorang pelakon sehingga menyebabkan fokus saya terhadap pelajaran terganggu. Atas sebab itu saya berhenti sekolah dan belajar secara home schooling sejak awal tahun ini,” jelasnya kepada mStar Online.

Mengakui agak kekok pada mulanya mengikut pembelajaran di rumah, Rykarl menjelaskan lama-kelamaan dia dapat menerima perkara tersebut selain memberikan kelonggaran untuknya mengisi jadual untuk penggambaran.

“Guru akan datang ke rumah tiga kali seminggu dan kadang-kala lebih dari itu untuk mengajar saya walaupun pada awalnya sedikit kekok. Alhamdulillah pembahagian masa juga semakin terurus kerana belajar di rumah lebih fleksibel bersesuaian dengan jadual penggambaran,” katanya. (rtky/s)


Zizan Razak Maafkan Emma Maembong, Doa Kebahagiaan Bersama Pasangan

Baru-baru ini, bekas kekasih kepada pelakon, pelawak dan pengacara ini, Emma Maembong meluahkan perasaannya di laman sosial yang lebih terarah kepada rasa tidak puas hati terhadap Zizan Razak. Tidak mudah melatah, melalui portal Tonton Extra, Zizan menjelaskan pendiriannya pula.

“Saya sangat mudah orangnya. Kalau ada apa yang tidak puas hati, boleh datang cakap terus dengan saya dan tidak perlu terus kepada media. Kalau hubungi saya tak dapat, boleh tinggalkan pesanan kepada saya. Saya dah berumur 31 tahun dan tak suka hal sebegini diperkecohkan”

“Tapi saya tak kisah dan akan ketepikan perkara itu. Saya juga maafkan dia dan saya pun minta maaf jika saya ada buat silap. Kalau nak uar-uarkan kepada pihak media mengenai perkara ini, tolong fikirkan air muka ibu dan bapa saya dulu”

“Nak cakap pasal saya tak apa, tapi fikirlah dulu yang saya masih ada ibu dan bapa di rumah yang mungkin membaca ruangan akhbar itu. Apa yang tertulis itu sangat memalukan dan juga mengaibkan. Jadi, berfikir jauh dulu sebelum kita bercakap,” jelas Zizan.

Selain itu, Zizan juga menyatakan bahawa dengan keadaan sebegitu, dia merasakan tidak ada keperluan lagi untuk dirinya berjumpa atau berbincang mengenai perkara yang sudah lepas malah turut mendoakan yang kebahagiaan buat Emma. (rtky/s)


Gaya Selebriti Di Karpet Merah Anugerah Lawak Warna 2015

Pada malam ini, telah berlangsung majlis Anugerah Lawak Warna 2015 (ALW 2015). Dalam majlis yang cukup gemilang itu, ramai juga barisan artis yang turut hadir memeriahkan lagu malama anugerah tersebut. Malah kumpulan Zero juga hadir dan turut membawa ibu mereka sekali.

ALW 2015 bersiaran langsung dari Taman Ekspo Pertanian Malaysia Serdang (MAEPS) menerusi Astro Warna (saluran 132) dan Astro Mustika HD (saluran 134). Selain itu, anugerah ini juga menampilkan Dato’ AC Mizal bergandingan bersama Sherry Alhadad dan Zulin Aziz selaku peneraju acara.

Tema tahun ini ialah celebration patutlah meriah belaka pakaian artis dan pastinya Didie Alias bakal menarik perhatian.Kami kongsikan gambar karpet merah barisan artis yang turut hadir pada malam ini. Enjoice!


Faezah Elai Kini Hamil Anak Kedua, Belum Buat Persiapan Sambut Kelahiran Anak

Mengakui tidak dapat hadir ke beberapa majilis hiburan dan juga aktiviti seni, Faezah Elai menjelaskan bahawa kini sedang hamil anak kedua sejak Mac lalu selain turut mengalami alahan yang teruk sepanjang usia kandungannya yang kini memasuki bulan keenam.

“Saya dapat tahu yang saya mengandung selepas dua bulan ketika itu penghujung penggambaran drama Wadi yang kini sedang ditayangkan di TV3. Selepas tamat drama itu saya terus berehat dan keadaan kesihatan saya memang agak teruk ketika mengandung kali ini. Badan terlalu lemah dan tidak boleh banyak bergerak”

“Bukan berlakon sahaja, undangan majlis hiburan pun saya tidak dapat datang,” jelasnya kepada mStar Online selain menyatakan dia tidak mahu membuat persiapan terlalu awal.

“Saya tidak mahu teruja buat persiapan awal-awal kerana tidak mahu apa-apa buruk terjadi. Kalau sudah lapan bulan barulah kami buat persiapan. Lagi pula sekarang pun kami belum tahu bayi ini lelaki atau perempuan, tapi bagi saya tidak kisah apa pun jantina asalkan dia sihat,” katanya.

Faezah berkahwin pengarah drama Heykal Hanifah pada September 2012 dan mempunyai anak perempuan bernama Dealova Heyrinna Heykal yang kini berusia dua tahun. (rtky/s)


Que Haidar Kutuk FFM 27 Sebagai Anugerah Kanak Kanak

Tidak berselindung dan berterus terang, pelakon Que Haidar telah meluahkan perasaannya di laman Twitter mengenai bagaimana pemilihan filem untuk Festival Filem Malaysia yang ke 27 (FFM 27) dilakukan lebih-lebih lagi apabila filem lakonannya, Ophilia tidak terpilih. Selain itu dia juga menyifatkan acara itu seperti anugerah untuk kanak-kanak.

Dalam masa yang sama, Bront Palare juga turut menjelaskan apa yang sebenarnya berlaku di dalam setiap pemilihan filem di dalam satu acara anugerah sama ada di luar mahu pun dalam negara.

Tidak bertindak melulu, Que kelihatan akur dengan beberapa penjelasan Bront namun apa yang dibincangkan oleh kedua-dua pelakon ini sebenarnya seringkali menjadi bahan pertikaian pihak media dan individu sebaik selesai majlis tersebut. Tidak kurang juga ada yang melabelkan anugerah sebegini sebagai anugerah yang – syok sendiri.

Jika dilihat pada satu sudut lain, bukan mudah untuk memuaskan hati semua pihak. Bak kata Bront ketika menjelaskan kepada Que – semuanya adalah di atas dasar sentimen dan selera yang sama di antara juri. (rtky/s)


Peminat Desak Nad Zainal Bercinta Dengan Remy Ishak

Mengakui tidak sombong dan mesra bersama peminat, pelakon Nad Zainal menjelaskan bahawa kadang-kala ada permintaan daripada peminat yang disifatkan agak melampau dan Nad tidak boleh bertoleransi dengan kerenah tersebut.

“Kadang-kadang permintaan ada di antara mereka agak melampau dan saya tidak boleh toleransi dengan karenah sebegitu. Saya bukan seorang yang tidak mesra dan sombong dengan peminat sekiranya mereka mendekati secara baik, saya juga akan layan dengan biasa”

“Mereka mengharapkan sesuatu yang lebih daripada seseorang artis dan saya sendiri tidak mampu untuk memberi perhatian tertentu kepada kerenah segelintir peminat ini. Malah sebelum ini ada yang berkeras mahu saya bercinta dengan Remy Ishak sehingga saya berasa segan untuk bertemunya kerana permintaan bukan-bukan daripada peminat,” katanya kepada mStar Online.

Tidak dinafikan kadang-kadang memang ada peminat yang terlampau fanatik malah ada juga yang terbawa-bawa perasaan benci kepada karakter di dalam drama ke dalam kehidupan sebenar. Apa yang penting, Nad tahu batas-batas mana yang perlu dijaga agar keselamatannya turut terjaga. (rtky/s)


Neelofa Anggap Lelaki Umur Lebih 30 Tahun Lebih Matang, Faham Erti Hubungan

Walaupun kini sedang sibuk dengan perniagannya, Neelofa dalam masa yang sama menjelaskan ada juga beberapa lelaki yang cuba mendekati dirinya namun pelakon dan pengacara ini sendiri mengelak untuk menjalin sebarang hubungan.

“Memang ada lelaki yang cuba mendekati saya tetapi saya mengelak kerana tidak mahu memberi mereka harapan. Kalau saya mahu menjalinkan hubungan dengan lelaki, biarlah hubungan itu ada hala tuju. Kalau boleh saya tak mahu bercinta dengan jejaka di bawah usia 30 tahun”

“Kalau boleh lelaki itu biarlah melepasi usia 30 tahun. Ini kerana bagi saya mereka dalam umur begini sudah matang dan sudah faham erti sebuah hubungan,” katanya kepada Harian Metro. Selain itu, Neelofa tidak meletakkan sebarang ciri-ciri lain untuk menjadi teman hidupnya.

Nampaknya peluang masih terbuka luas bagi jejaka di luar sana untuk memikat hati Neelofa. Semoga satu hari nanti Neelofa akan berjumpa dengan jejaka pilihan hati dan pastinya peminat pun tidak sabar untuk berkongsi rasa gembira. (rtky/s)


Fezrul Khan Dan Isteri Sah Bercerai, Enggan Ulas Lanjut

Tidak mahu bercerita lanjut serta tidak bersedia untuk berkongsi cerita mengenai perkara ini, pelakon Fezrul Khan mengakui bahawa dia dan juga isterinya, Noorhafizah Zulkafli telah pun bercerai talak satu. afaz cerai dilakukan Fezrul di Mahkamah Rendah Syariah Hulu Langat dekat sini pada Rabu.

“Hmmm… Ya. Sejak semalam (bercerai) di Mahkamah Hulu Langat. Selebihnya saya tidak boleh bercakap sekarang. Saya belum bersedia,” katanya kepada mStar Online yang enggan memberitahu sebab sebernar perceraian tersebut.

Fezrul dan Noorhafizah mendirikan rumah tangga pada 5 Mei 2012 dan dikurniakan seorang anak lelaki iaitu Farrel Khan yang kini berusia dua tahun. Apa pun, semoga apa yang terjadi akan membuatkan Fezrul tabah menghadapi hari yang mendatang. (rtky/s)


Peminat Ucap Tahniah, Eina Azman Hamil Anak Pertama

Tahniah kepada Eina Azman kerana kini telah pun hamil anak pertama. Jika diikutkan, sudah lama juga peminat tertanya-tanya mengenai kehamilan pelakon ini namun dalam muatnaik gambar terbaru di akaun Instagramnya, jelas kelihatan baby bump Eina.

Rata-rata komen pada gambar tersebut yang datangnya daripada peminat setia Eina Azman turut mengucapkan tahniah selain ada juga yang mahu pelakon itu menjaga kesihatan dan kandungan dengan baik. Eina Azman rapat bersama dengan peminatnya di Instagram lebih-lebih lagi apabila melibatkan soal memasak atau makanan.

Apa apa pun, harapnya Eina Azman dapat menjaga kesihatan dengan baik demi keselamatan kandungan. Kami pasti ramai juga yang menantikan kehadiran Dato’ Gmix Junior. Eh. (rtky/s)


Anzalna Nasir Percaya Dengan Rezeki Yang Ditetapkan

Melihatkan kepada kejayaan rakan-rakan yang lain, Anzalna Nasir dalam masa yang sama menjelaskan bahawa dia tidak perlu bersaing untuk menjadi lebih baik daripada yang lain kerana ia adalah aturan rezeki.

“Jangan membandingkan saya dengan rakan seperjuangan saya menerusi program Dewi Remaja kerana masing-masing ada rezeki sendiri. Saya berpendapat, tidak perlu berlumba-lumba untuk menjadi yang lebih baik daripada yang lain”

Asalkan ada tawaran yang tidak putus, itu sudah mencukupi buat saya. Tidak timbul istilah iri hati kerana saya sendiri bangga dengan pencapaian rakan pada usia muda. Alhamdulillah, rezeki saya pun sudah tertulis dan saya selesa berada di tahap ini dengan sokongan peminat tanpa henti,” jelasnya kepada BH Plus.

Selain itu, Anzalna juga sebelum ini pernah menjelaskan bahawa dia kini sedang sibuk membuat persiapan. Kata Anzalna, dia hanya akan mengumumkan tarikh majlis pernikahan mereka sebulan sebelum ia berlangsung. Apa pun, semoga ia berjalan lancar dan dipermudahkan segala urusan. (rtky/s)


Cristina Suzanne Tidak Tertekan Cari Teman Lelaki, Lebih Selesa Hidup Solo

Pernah bertunang dan terkandas separuh jalan tidak membuatkan hati pelakon Cristina Suzanne tertekan untuk segera mencari pengganti walaupun dirinya kini sudah berusia 30 tahun.

Bercakap kepada mStar Online, Cristina Suzanne mengakui yang ada masanya beliau berasa sunyi tanpa teman lelaki namun beliau lebih selesa dengan kehidupan solo selain memberi fokus kepada karier lakonannya yang semakin meningkat naik.

“Tipulah kalau saya kata tidak sunyi tetapi buat masa ini saya memang tidak mencari pengganti kerana lebih selesa dengan kehidupan solo”

“Saya juga bertuah kerana sejak dulu saya memang seorang yang berdikari jadi tiada teman lelaki untuk bergantung bukan suatu masalah,” jelas Cristina Suzzane.

Cristina Suzanne sebelum ini pernah bertunang dengan seorang ahli perniagaan pada Oktober 2013 namun ikatan tersebut putus sebulan sebelum perkahwinan berlangsung iaitu pada 22 Januari tahun lalu.

“Saya sasar untuk berkahwin sebelum usia mencapai 36 tahun tetapi ia hanya perancangan dan Allah akan menentukannya,” tambahnya lagi. (rtky/m)


Nabila Huda Utamakan Anak, Tidak Akan Berhenti Berlakon

Mengakui bahawa kini dirinya sudah pun berada di dalam zon selesa, Nabila Huda dalam masa turut menyatakan dia kini lebih memilih dalam membawa sebarang watak di dalam drama, filem mahu pun teater sekaligus menafikan khabar angin kononnya dia kini sudah berlagak.

“Memang benar saya lebih selektif menerima job berlakon sekarang ini. Tetapi ini bukan bermakna yang saya semakin berlagak. Saya mula berlakon semenjak umur 16 tahun. Sekarang saya sudah 31 tahun, rasanya setelah 15 tahun menjadi pelakon, tiba masanya untuk saya menjadi lebih selektif”

“Sebab itu apabila menerima tawaran skrip yang memerlukan saya melakonkan watak yang saya rasa tidak kena dengan jiwa saya dan dirasakan tidak serasi dengan diri saya, tawaran itu akan saya tolak. Tidak kira sama ada ia dalam bentuk drama TV, filem mahupun terater,” kata Nabila kepada Mangga Online.

Selain itu, Nabila atau mesra dipanggil Abil turut mempunyai sebab mengapa kini dia menerima sebarang tawaran kerana mempunyai tanggungjawab untuk menjaga si comel Keisha. Bagaimanapun dia tidak berniat untuk berhenti berlakon.

“Sekarang Keisha dah bersekolah, maka masa untuk kami berdua tidak banyak macam dulu. Jadi saya akan pilih job yang seboleh-bolehnya memberi ruang untuk saya luangkan masa bersama Keisha,” jelasnya. (rtky/s)


Zizan Razak Akui Selesa Berkawan Dengan Ummi Nazeera

Masih lagi berahsia berkenaan dengan perkahwinannya, nampaknya baru-baru ini, Zizan Razak dihambat lagi dengan gosip bahawa dia kini sudah mula keluar dengan Ummi Nazeera. Tidak berdalih, Zizan mengakui dia sememangnya keluar bersama pelakon wanita tersebut.

“Saya mengakui yang saya ada keluar makan bersama Ummi beberapa kali, tetapi kami tidak keluar berdua. Kami ditemani oleh pembantu peribadi masing-masing,” jelas Zizan kepada Murai selain turut mengakui kekok pada mulanya ketika di awal perkenalan.

Namun kini pelakon, pelawak dan pengacara ini menjelaskan bahawa dia selesa berkawan dengan Ummi selain menghormatinya sebagai rakan.

“Selepas bekerja dengan Ummi, saya mula mengenalinya sebagai kawan. Dia seorang yang baik dan saya sangat menghormatinya sebagai seorang sahabat. Buat masa ini, hubungan kami tidak lebih dari itu. Saya selesa berkawan dengan Ummi,” tambahnya lagi. (rtky/s)


Wawa Zainal, Aeril Timang Cahaya Mata Kedua, Belum Pilih Nama

Tahniah kepada Wawa Zainal dan juga suami, Aeril Zafrel kerana kini telah selamat menimang anak perempuan yang juga merupakan anak kedua pasangan ini pada malam semalam pukul 10.04 malam. Sebelum ini mereka telah dikurniakan anak sulung iaitu Ahmad Fakhruddin Attar.

Sehingga kini, pasangan ini masih belum memilih nama untuk cahaya mata mereka ini namun mereka sempat berkongsi rasa gembira tersebut bersama peminat melalui perkongsian gambar di Instagram di mana rata-rata peminat mereka turut berkongsi rasa gembira.

Sebelum ini Wawa pernah menyatakan bahawa dia tidak dapat pulang beraya ke kampung kerana kini sedang sarat hamil. Melalui berita kelahiran cahaya mata baru ini juga harapnya bakal membuatkan rezeki pasangan ini semakin melimpah di samping dipermudahkan segala urusan. (rtky/s)


Nora Danish Tunjuk Bukti Difitnah Berbikini Di Bali

Kecoh di laman sosial media apabila dikatakan bahawa Nora Danish telah berbikini ketika bercuti baru-baru ini. Namun, demi menegakkan perkara yang benar, pelakon tersebut menjelaskan di laman Instagram bahawa wanita yang dikatakan dirinya itu adalah rakannya.

Tidak mahu terus dihentam oleh haters, Nora juga sempat menjelaskan bahawa wanita dalam gambar berkenaan adalah rakannya yang berbangsa Cina. Pada mulanya, Nora memulakan misi mencari identiti wanita yang dikatakan dirinya itu, dengan nada sinis.

Bagaimanapun, melalui satu lagi muatnaik gambar terbaru tidak lama selepas Nora meneruskan misi pencariannya itu, dia menejelaskan perkara yang berlaku malah turut disokong oleh peminatnya berikutan pendedahan itu.

Buat Nora, mungkin ini masa yang sangat mencabar bagi dirinya kerana terpaksa berhadapan dengan pelbagai dugaan ketika ini. Pastinya ada sesuatu yang besar dan positif menanti selebriti kesayangan ramai ini di masa hadapan. (rtky/s)


Che Ta Tidak Rindu Berlakon Kerana Terlalu Sibuk

Ibu mana yang tidak cemas apabila anak tercinta yang dijaga dan ditatang bagai minyak yang penuh, tiba-tiba ditimpa perkera yang tidak diingini. Perkara itu berlaku kepada si comel, Aaisyah Dhia Rana, sebaik sebelum Che Ta dan suami mahu pergi ke rumah terbuka yang diadakan baru-baru ini.

“Aaisyah jatuh katil sebelum kami datang ke sini (rumah terbuka) hingga hidungnya berdarah. Kami bawanya ke klinik dan doktor menyuruh kami pastikan Aaishah tidak tidur dan aktif. Kami memang bimbang apa-apa berlaku terhadapnya”

“Ia kejadian pertama terjadi membuatkan saya ‘mengamuk’ sekejap. Alhamdulillah tiada apa-apa yang serius,” jelas Che Ta kepada Harian Metro. Malah, Zain juga turut cemas apabila perkara tersebut terjadi.

Tambah Che Ta lagi, dia kini menerima banyak dan tawaran lakonan selain mengakui tidak rindu untuk berlakon semula kerana terlalu sibuk selain perlu meluangkan masa bersama dengan Aaisyah tercitna malah dia juga perlu menguruskan perniagaannya yang kini semakin mendapat sambutan menggalakkan. (rtky/s)


11 Gambar Yang Akan Buat Anda Jatuh Cinta Dengan Keindahan Indonesia

Indonesia yang kita kenal memang sebuah destinasi percutian yang menawarkan sejuta macam pengalaman buat mereka yang suka meneroka dunia. Dari bandar besar seperti Jakarta, syurga makanan di Medan sehinggalah keindahan bawah laut di Banda Aceh — Indonesia ada semuanya.

Berikut kami kumpulkan beberapa keping gambar yang kami jamin akan buat anda mahu beli tiket dan terbang ke Indonesia sekarang juga! Psst, AirAsia tengah buat sale tambang murah.

Dengan kepadatan penduduknya melebihi 10 juta orang ketika ini, Jakarta pastinya satu destinasi yang wajib pergi buat mereka yang sukakan landskap bandar mega serta kepelbagaian ragam manusia. Terbang dengan AirAsia ke Jakarta dengan tambang serendah RM100!

Memang terkenal di Indonesia yang Medan merupakan syurga makanan buat err… pencinta makanan seperti kita semua. Tengok sahaja gambar makanan di atas dan banyak lagi di akaun Instagram Makan Mana. Terliur kita kawan.

Ramai yang tidak tahu sebenarnya Banda Aceh banyak lokasi untuk pencinta dasar laut untuk menyelam terutamanya destinasi seprti Pulau Weh & Pulau Sabang. Dengan AirAsia, menikmati indahnya ciptaan Tuhan ini lebih mudah dari tambang serendah RM100.


Nad Zainal Nafi Sombong Dengan Peminat

Sebelum ini ada beberapa peminat yang mengadu akan kecewanya mereka dengan sikap Nad Zainal yang dikatakan sombong dan tidak mesra apabila mahu diajak bersosial bersama mereka. Bagaimanapun pelakon yang dicalonkan dalam kategori Pelakon Harapan Wanita menerusi filem Kami Histeria menafikan perihal itu.

“Bukan saya tak mesra dengan peminat tetapi ianya agak melampau kerana mereka harapkan lebih daripada itu sehingga mahu secara personal. Kalau mereka mendekati saya secara baik saya akan layan seperti biasa — seperti mana orang lain”

“Tapi mereka ini harap lebih daripada itu dan ianya tidak boleh bawa sehingga ke realiti,” katanya yang berhadapan dengan segelintir peminat yang pelbagai kerenah ini.

Tambahnya lagi keadaan itu bertambah parah apabila sebelum ini ada peminat yang mahukan dirinya bersama aktor Remy Ishak bercinta sehingga menyebabkan dia berasa ‘segan’ dengan aktor tampan itu apabila perkara ini terjadi.

“Ada peminat sebelum ini yang cuba mahukan saya bercinta dengan Remy Ishak itu yang saya cakap mereka mempunyai fantasi sendiri sampai saya malu dengan Remy nasib kami ini sudah mempunyai pasangan masing-masing dan memahami. Jadi bagi saya sekarang ini saya layan peminat semua sama sahaja,” jelasnya lagi. (rtky/h)


Sharifah Shahora Akui Kesilapan Buka Aib Suami, Tidak Wajar Dicontohi

Kontroversi yang membabitkan pelakon Sharifah Shahora dan suaminya sebelum ini sedikit sebanyak mendapat perhatian peminat-peminat tempatan ada yang menyokong tindakannya dan ada juga yang menentang apa yang dilakukannya terhadap suami sendiri.

“Sebagai seorang isteri perbuatan saya ini buruk mana ada isteri atau dalam Islam sendiri boleh mengaibkan suami tapi sebabkan saya bukan isteri yang terpilih saya perlu lakukannya untuk menyedarkan suami saya,” jelasnya.

Dengan pendedahan sebelum yang dilakukan Shahora sebelum ini bagaimanapun memberikan impak yang positif apabila suaminya secara perlahan-lahan telah berubah dan kini menjadi seorang yang lebih bertanggungjawab.

“Tindakan yang saya lakukan itu jadi betul pula apabila suami saya dapat pengajaran. Sebelum ini buat senyap-senyap secara berdua, bila satu Malaysia tahu dan dia terasa kali ini impak dia sangat besar,” katanya kepada media.

Penangan media sosial turut menyumbang kepada apa yang dilakukannya kini apabila statusnya sebelum ini yang dimuat naik di Instagram nyata menarik minat para wartawan serta peminat untuk mengetahui kisah rumah tangga yang dialaminya.

“Media sosial sekarang ini sangat teruk, benda yang satu pun boleh jadi viral. Saya tak sangka bila saya memuat naik status di laman Instagram mendapat perhatian orang ramai. Sebenarnya saya nak berkongsi dengan kawan kawan saya di situ sahaja

“Tidak menyangka sampai begini jadinya. Tapi alhamdulillah pengajaran untuk suami saya juga dan kini banyak berubah,” tambahnya. (rtky/h)


Kena Ugut Kerana Sokong PM, Azwan Ali Buat Laporan Polis

Gara-gara menyatakan sokongan kepada Perdana Menteri, Datuk Seri Najib Tun Razak, Azwan Ali telah membuat laporan polis apabila salah seorang pengikut akaun Instagram miliknya mengugut untuk menumbuknya jika berjumpa.

Berpunca daripada ugutan tersebut, Azwan Ali telah bertindak untuk membuat laporan polis selain mahu mengheret pelaku tersebut untuk dibawa ke mahkamah. Untuk pengetahuan anda, pengacara ini merupakan penyokong tegar Najib Razak selain mendukung setiap saranan kerajaan.

Tindakannya itu dalam masa yang sama turut mendapat pelbagai reaksi daripada peminatnya dan seperti biasa, bagi sesiapa yang tidak sehaluan dengan pendiriannya, Azwan Ali akan block terus individu tersebut di laman sosial tersebut.

Semoga perjuangan Azwan Ali mengheret individu yang mengugutnya itu ke mahkamah akan berhasil. All the best Azwan Ali dalam menegakkan kebenaran dan menjadikan Malaysia sebagai sebuah negara yang lebih aman. Jangan sesekali biar title Diva anda tercalar. (rtky/s)


Nubhan & Bakal Isteri Nikah 29 Ogos Ini

Tahniah kepada penyanyi dan juga pelakon, Nubhan yang bakal bernikah bersama pilihan hatinya, Afifah Hidayah Ahmad Taufiq pada 29 Ogos ini selepas tujuh tahun menjalin hubungan. Majlis pernikahan akan berlangsung di kediaman keluarga Afifah, 26, di Seremban 2, Negeri Sembilan.

Ia kemudiannya akan disusuli majlis resepsi sebelah pengantin perempuan pada keesokan harinya. Sementara itu, majlis bertandang ke rumah keluarga Nubhan di Kuala Pilah akan berlangsung pada 31 Ogos ini.

“Alhamdulillah, selepas lebih 10 bulan mengikat tali pertunangan kami memilih untuk disatukan pada tarikh 29 Ogos iaitu pada hari Sabtu di Seremban. Setakat ini tetamu dianggarkan 2,000 orang termasuk keluarga, rakan-rakan terdekat, pihak media dan kenalan yang mengenali saya,” katanya sebelum ini.

Nubhan mengikat tali pertunangan dengan Afifah Hidayah dalam satu majlis di kediaman wanita itu pada 7 Oktober 2014. Apa pun, semiga majlis pernikahan nanti akan berlangsung dengan jayanya selain dipermudahkan segala urusan. (rtky/s)


Zizan Razak Bersyukur Impian Buka Kedai Serbaneka Terapai

Tahniah kepada Zizan Razak kerana kini telah berjaya mencapai satu lagi cita-citanya dalam meneraju dunia perniagaan selepas selamat merasmikan kedai serbaneka pertama di atas jenamanya, ZizanMart yang dibuka di Kota Bharu, Kelantan.

Jika sebelum ini Zizan terjun dalam bidang perniagaan berasakan makanan iaitu Burgerbyte, kini pengacara serta pelawak ini telah mencuba nasib dalam membangunkan kedai serbaneka yang beroperasi 24 jam.

“Alhamdulillah, ini merupakan salah satu impian saya sejak dulu lagi. Saya berharap selepas cawangan sulung ini akan ada lagi rangkaian seterusnya”, katanya selaku Pengarah Urusan Zizan Group Sdn Bhd tersebut kepada Malaysian Digest.

Turut hadir pada majlis perasmian tersebut ialah Ahli Majlis Mesyuarat Kerajaan Kelantan yang juga merupakan Pengerusi Jawatankuasa Kerajaan Tempatan, Perumahan Belia dan Sukan, Datuk Abdul Fattah Mahmood. Semoga perniagaan yang dijalankan ini berjaya sekaligus dapat menambah rantaian di seluruh Malaysia. (rtky/s)


Sekitar Majlis Resepsi Abby Abadi Dan Suami

Manis sungguh kami lihat Abby Abadi dan juga suami, Muhamad Faizal Zakaria dalam busana pada majlis resepsi mereka yang diadakan baru-baru ini. Abby dan Faizal telah selamat diijabkabul pada 14 Ogos lalu di Masjid As-Sobirin Keramat hanya dengan sekali lafaz.

Dalam majlis resepsi itu, ia turut dihadiri oleh saudara terdekat, Norman Hakim dan juga rakan selebriti yang lain. Malah pasangan ini kelihatan sungguh serasi bersama ketika sesi bergambar. Menurut Abby sebelum ini, dia mengharapkan perkahwinannya kali ini adalah perkahwinan yang terakhir baginya.

Selain itu, peminat juga turut berkongsi rasa gembira bersama Abby dengan perkahwinannya itu. Kami kongsikan bersama anda beberapa keping gambar sepanjang majlis resepsi berlangsung. Enjoice! (rtky/s)


Nora Danish Dan Nedim Nazri Ada Kejutan Kepada Para Peminat?

Melalui komen-komen serta gambar yang dikongsikan oleh pasangan kekasih ini, ada yang mengandaikan mereka sudah pun berpisah. Bagaimanapun, usaha Utusan Malaysia untuk mendapatkan jawapan daripada Nora Danish juga gagal bagi mendapatkan penjelasan mengenai situasi sekarang.

Tidak dinafikan ketika ini pelakon tersebut sememangnya banyak dilanda kontroversi dan juga serangan bertalu-talu daripada pihak yang mahu melihatnya jatuh dan kini beberapa gambar yang dimuatnaik oleh kekasihnya Nedim bagaikan memberi bayangan mengenai status hubungan mereka – atau mungkin mereka ada kejutan kepada peminat sebenarnya?

Malah, Nedim yang biasanya selalu juga memuatnaik gambar Nora dengan caption yang sweet di Instagram, kini tidak lagi berbuat demikian. Bagi peminat pasangan ini, pastinya mereka ternanti-nantikan apa sebenarnya yang berlaku, #PeminatPerluTahu.

Kami pasti mahu pun Nora atau Nedim, masing-masing mempunyai penjelasan dalam perkara ini. Mungkin mereka menunggu masa yang sesuai untuk menjelaskan apa yang berlaku ketika ini. Tidak mahu mengatakan perkara ini benar atau tidak, namun harapnya semua berjalan lancar dan baik-baik saja hendaknya. (rtky/s)


Peminat Tegur Elfira Loy Berfesyen Gaya Sister Gereja?

Jika sebelum ini Elfira Loy ditegur kerana menghidangkan seni kopi dengan gambar babi, kini pelakon dan pengacara ini dikritik kerana berfesyen menyerupai rahib gereja ketika menghadiri sebuah majlis fesyen baru-baru ini.

Elfira menggayakan busana rekaan pereka lain ketika menghadiri sebuah majlis fesyen yang berlangsung di ibu kota. Akibat daripada gambar tersebut, ada yang menasihatkan agar Elfira lebih peka dalam berfesyen dan tidak kurang juga yang mengkritik dengan kasar pelakon tersebut.

Apa pun, Elfira pastinya mempunyai alasan tersendiri mengapa dia memakai baju berkenaan. Apa yang pasti, rakyat di Malaysia sangat prihatin mengenai perkara sebegini lebih-lebih lagi jika ia melibatkan selebriti. (rtky/s)


Nur Fazura Rasai Sendiri Perit Getir Untuk Berjaya

Berikutan kejayaannya menghasilkan 32 rekaan eksklusif yang diberi nama Doll Domination di bawah jenama fesyennya, House of Doll pada sebuah majlis fesyen minggu lalu, Fazura kini tampil yakin dan bersemangat meneruskan kerjayanya dalam bidang peragaan.

Malah menurut pelakon dan juga penyanyi ini, dia mahu meneruskan apa yang dilakukannya itu walaupun ada yang melemparkan kata negatif kepadanya malah dalam masa yang sama turut mahu menghasilkan rekaan terbaru untuk wanita berhijab.

“Memang itu fokus saya selepas ini memandangkan ada permintaan daripada peminat saya yang berhijab. Melihatkan kepada kejayaan yang telah saya raih menerusi KLFW 2015, saya optimis dengan langkah saya dalam dunia fesyen dan mahu terus melebarkan perniagaan saya ke peringkat lebih tinggi”

“Ini juga sekaligus membuktikan keseriusan saya dalam bidang fesyen ini dan ia bukan lagi satu perkara main-main. Ramai tidak tahu apa yang saya lalui untuk merealisasikan impian saya ini. Saya melakukannya semua sendiri tetapi juga dibantu dengan bantuan pereka fesyen, Rizman Ruzaini yang memberi tunjuk ajar kepada saya,” jelasnya kepada mStar Online.

Fazura juga berkongsi bahawa dia pernah membeli kain yang ditempah dengan hanya menaiki teksi semata-mata untuk merasai sendiri kepayahan dalam menhasilkan sesuatu kejayaan. Apa pun, semoga Fazura berjaya mencapai apa yang diinginkannya. (rtky/s)


Video Mikrofon Ziana Zain Tercampak Jadi Viral

Baru-baru ini dalam acara fesyen yang diadakan di Kuala Lumpur, Ziana Zain telah membuat persembahan dan yang lebih menarik, persembahan tersebut turut diiringi dengan kejutan daripada penyanyi itu sendiri apabila mikrofon yang digunakannya tercampak jatuh.

Melalui rakaman video pendek ini di Media Hiburan, boleh dirasakan bahawa Ziana memang sedang memberikan persembahan terbaiknya dan selepas dia cuba untuk bergaya dengan melambungkan mikrofon, dia gagal untuk menyambutnya kembali.

Di akhir video, kelihatan penyanyi itu cuba untuk mendapatkan kembali mikrofon tersebut yang telah jatuh ke bawah pentas. Apa yang pasti, perkara itu berjaya mencuit hati mereka yang hadir. (rtky/s)


Wan Raja, Yaya Maembong Hampir Diculik Lanun Ketika Bulan Madu

Bahaya juga rupanya jika bergelar selebriti kerana anda mungkin jadi sasaran penculik jika tiada pengawasan keselamatan yang sepatutnya. Ini kerana pelakon Wan Raja mendedahkan dia dan juga isteri, Yaya Maembong pernah dijadikan sasaran penculikan ketika berbulan madu di Pulau Mabul, Sabah, Februari lalu.

Wan Raja berkata, perkara tersebut terjadi selepas ramai penduduk di daerah itu mengambil gambar mereka yang dikenali sebagai pelakon sehingga perkara itu sampai ke pengetahuan lanun.

“Pada hari terakhir kami di sana ramai polis meronda mengawasi kawasan pulau itu, saya ada bertanya dengan beberapa kawan di kalangan pegawai polis dan mereka beritahu bahawa mendapat maklumat tentang serangan lanun. Mereka juga mengesyaki lanun-lanun tersebut sedang mencari saya dan isteri kerana mendapat tahu kami artis”

“Walaupun kami tidak popular tapi kami difahamkan lanun tersebut ingin cuba mengambil peluang untuk mendapat perhatian besar apabila menculik kami,” jelasnya kepada mStar Online. Berikutan dengan perkara tersebut, dia mengambil keputusan untuk pulang lebih awal bagi mengelakkan sebarang perkara tidak diingini berlaku.

Wan Raja yang popular melalui drama Teman Lelaki Upahan berterima kasih kepada pihak berkuasa tempatan yang mengawal ketat di pulau tersebut dan menjaga keselamatan pelancong selain bersyukur kerana selamat sepanjang berada di sana.

Selain itu, tahniah juga kepada pasangan ini yang bakal menimang cahaya mata nanti kerana kini Yaya disahkan mengandung enam minggu. (rtky/s)


Maya Karin Akui Terguris Perasaan Ditanya Mengenai Soal Kahwin

Setelah bercerai pada Julai 2010 yang lalu, soalan mengenai masa depan dalam rumahtangga bagaikan perkara wajib yang perlu ditanya. Namun bagi Maya Karin, dia memahami perkara sebegitu sudah sebati dengan masyarakat di sini.

“Saya faham masyarakat kita memang begitu. Apabila tak berkahwin, orang akan bertanya bila lagi. Kalau tak sudah berkahwin pun mereka tetap akan bertanya bila pula nak mempunyai anak. Mereka susah hati agaknya bila tengok saya solo dalam tempoh masa yang panjang”

“Mungkin mereka kasihan melihat saya sendirian tetapi percayalah ada kala pertanyaan itu tetap mengguris hati. Selalunya saya tetap akan menjawab persoalan yang mereka ajukan. Tapi percayalah semua orang ada kehidupan masing-masing. Jangan ‘narrow minded’ sangat kan lebih baik,” katanya kepada Utusan Malaysia.

Malah pelakon ini juga pernah disindir oleh sesetengah pihak dengan bertanyakan tidak mahukah dia mempunyai anak sama seperti wanita lain. Mengakui terasa hati dengan perkara tersebut, namun akhirnya perasaan itu berlalu pergi.

“Saya sendiri pernah disindir beberapa kali. Memang terasa tetapi saya biarkan sahaja perkara itu berlalu. Kata mereka tak teringinkah mempunyai anak segera seperti wanita lain. Nilai seseorang bukan diukur daripada jumlah anak dan perkahwinan semata-mata. Jangan sempitkan perkara itu!” katanya. (rtky/s)


Zed Zaidi Difitnah Larikan RM4.8 Juta, Sedia Buat Laporan Polis

Presiden Persatuan Seniman Malaysia (Seniman), Zed Zaidi menjelaskan bahawa dia difitnah kononnya dia terlibat dengan kemelut Koperasi Pengiat Seni Selangor Berhad (KOSENI) yang tidak melunaskan bayaran RM4.8 Juta kepada usahawan Industri Kecil dan Sederhana (IKS).

“Saya pernah menjadi penasihat KOSENI tetapi ontrak saya dah lama habis. Tiba-tiba keluar cerita saya ada kaitan dengan masalah usahan IKS yang belum mendapat bayaran mereka daripada KOSENI. Ini semua fitnah! Ada pihak mahu mensabotaj saya dengan memburukkan reputasi saya sebagai seorang selebriti dan Presiden Seniman,” katanya.

Kira-kira dua minggu lalu, Seramai 38 usahawan IKS merayu kepada pihak berkuasa supaya mengambil tindakan sewajarnya bagi membantu menyelesaikan kemelut masalah mereka dengan KOSENI dan mendedahkan bahawa barangan yang bernilai keseluruhannya RM4.8 juta tidak dibayar seperti yang dijanjikan dan tertulis di dalam kontrak perjanjian.

Menerusi sidang media berkenaan, nama Zed juga disebut sebagai antara pihak dibawah KOSENI yang kononnya ‘membawa lari’ wang tersebut. Manakala Zed menjelaskan dia tidak teragak-agak untuk membuat laporan polis.

“Buat masa sekarang, apa-apa sahaja cerita saya yang keluar di akhbar, internet mahupun menerusi aplikasi Whatsapp, saya akan simpan sebagai bukti. Saya dah tahu siapa yang memfitnah saya. ‘Menariknya’, individu tersebut masih lagi memburukkan saya,” jelasnya kepada mStar Online. (rtky/s)


Adeline Tsen Bakal Sambung Belajar Ke LA

Berpegang kuat pada pesanan ayah agar mementingkan peljaran bagi menjamin masa hadapan, pelakon Adeline Tsen yang berketurunan Kadazan ini bakal menyambung pelajaran ke Los Angeles, September ini.

“Ayah saya tak merestui kerjaya seni saya awalnya. Dia cakap, apa-apa pun, pastikan pelajaran diutamakan. Syukur impian dan hasrat saya untuk ke sana akhirnya tercapai selepas tertangguh sebelum,” katanya yang akan meneruskan pengajian dalam dunia lakonan di New York Film Academy (NYFA) selama dua bulan.

Selain itu, Adeline juga dalam masa yang sama menyatakan bahawa dia sejak dari awal pembabitan dalam bidang lakonan melalui Hotel Mania, dia mahu fokus dahulu dalam bidang pembelajaran dan akhirnya membuat keputusan untuk menamatkan pelajarannya di bidang perakaunan terlebih dahulu, tahun lalu.

“Saya belajar ini untuk kepuasan sendiri dan demi ayah. Dahulu saya ingat nak berlakon sahaja. Tetapi saya tak boleh bergantung kepada dunia seni semata-mata. Setidak-tidaknya sebelum saya berkahwin, saya manfaatkan peluang dan masa untuk belajar sekaligus mendaapat kelayakan”

“Sekurang-kurangnya ia jadi jaminan masa hadapan,” jelasnya kepada BH Plus. Semoga perjalanan Adeline dalam bidang pengajian akan dipermudahkan dan apa yang pasti, Adeline bijak merancang masa depannya. (rtky/s)


Iqram Dinzly Sifatkan Uqasha Senrose Manja, Boleh Terima Gurauan

Mungkin kini masih terlalu awal buat Iqram Dinzly dan juga Uqasha Senrose untuk membawa hubungan mereka kepada tahap yang lebih jauh malah Iqram sendiri kini menyatakan bahawa dia mula rapat dengan Uqasha ketika menhadiri satu acara di Sarawak.

“Kami jadi akrab selepas menyertai acara beraya di Kuching, Sarawak yang dianjurkan Lisdawati dan suaminya Fauzi Nawawi pada 23 hingga 24 Julai lalu. Ziana Zain juga menjadi artis yang diundang selain kami. Masa di Sarawak itu, tak tahulah bagaimana boleh terbit perasaan untuk mengenalinya dengan lebih dekat”

“Kami ada bergurau, mengusik dan bersembang sesama sendiri seperti biasa. Saya tak jangka dan rancang apatah lagi berniat untuk menimbulkan situasi seperti ini. Perasaan ingin kenal itu terbit secara tiba-tiba. Dia (Uqasha) pula jenis yang manja dan boleh menerima usikan serta gurauan secara terbuka”

“Kemudian kami boleh jadi ngam. Saya pun sudah lama tak ada kawan rapat sesama industri. Semua ini terjadi secara kebetulan. Kalau ada yang tanya, saya selesa mengatakan kami di peringkat berkawan dan seterusnya mengenali hati budi. Memang bunyinya klise tetapi itulah hakikatnya,” jelas Iqram kepada Berita Harian.

Jika hati sudah kenal, mungkin Iqram dan juga Uqasha akan meneruskan kepada hubungan yang lebih serius. Peminat pun sentiasa menyokong pasangan dalam setiap apa yang mereka lakukan. (rtky/s)


Yuna Galak Solat Dulu Sebelum Tonton Konsertnya

Bakal mengadakan konsert pada 16 September ini di KLCC, ramai peminat Yuna dalam masa yang sama turut memperkatakan tentang masa pembukaan pintu dewan pada pukul 7 malam dan sangat hampir dengan waktu solat Maghrib.

It's pretty obvious but since you're asking. Organizers state that the doors opening at 7 doesn't mean I go on immediately. Prayers first.

Hi everyone a lot of you are asking about doors opening at 7pm for my shows in KL.. Muslims please feel free to come after maghrib.

Peka dengan perkara tersebut dan tidak mahu salah faham berlaku, Yuna menjelaskan bahawa dia menggalakkan mereka yang beragama Islam supaya bersolat dahulu sebelum menikmati persembahannya itu nanti.

“Datanglah bila-bila (ke gig) selepas waktu solat. Ada surau di KLCC. Saya mungkin berada di surau juga,” memetik katanya di laman Twitter. Penjelasan Yuna tersebut dalam masa yang sama turut mendapat pujian daripada peminatnya. (rtky/s)


Mia Ahmad & Syarul Ridzwan Kini Putus Cinta?

Bila ditanya bercinta ke tidak, dijawabnya tidak. Mahu pun Mia Ahmad atau juga Syarul Ridzwan masing-masing berahsia tetapi melalui sumber yang diperolehi daripada Beautifulnara, mereka dikatakan sudah pun putus cinta. Elok sangatlah, nanti biar ibu saja yang cari bakal suami Mia, ya?

Menurut portal hiburan itu lagi, pasangan ini dikatakan telah memadamkan gambar sweet bersama di akaun Instagram persis pasangan lain di atas dunia ini yang mahu menunjukkan bahawa mereka sudah putus cinta.

Perkara tersebut turut diperkatakan peminat mereka di ruang komen malah ada peminat setia pasangan ini sungguh bersemangat mendoakan Mia dan Syarul agar hubungan mereka berakhir dengan perkahwinan setiap kali selepas solat dan sangat hampa dengan apa yang terjadi. Tidak tahulah sama ada benar atau sekadar memerli.

Mungkin apabila tiba masa yang sesuai, Mia dan juga Syarul akan memberi penjelasan. Malah peminat juga ingin tahu kebenaran di sebalik apa yang terjadi. Apa yang pasti, iringan doa daripada peminat terhadap pasangan ini tidak pernah henti katanya, syukurlah. (rtky/s)


Minyak Wangi Che Ta Raih RM1.2 Juta Dalam Masa 2 Hari

Hanya melalui jualan minyak wangi jenamanya sendiri, siapa sangka Che Ta kini telah berjaya meraih hampir RM1.2 juta hanya dalam masa dua hari, satu sambutan yang cukup hangat berbanding perniagaan lain yang diceburinya.

“Alhamdulillah, saya tidak sangka menerima sambutan sebegini rupa. Precious by RCW dikeluarkan sebanyak 40,000 botol dan ia habis dijual dalam masa dua hari. Tak sempat saya nak buat pelancaran secara formal. Hahaha…Apa yang memuaskan hati saya, pelanggan-pelanggan memuji minyak wangi tersebut”

“Syukur sangat, memang niat saya mahu menghasilkan produk mampu milik, tetapi kualitinya seperti produk jenama mahal. Memandangkan sambutan sememangnya hangat, saya menambah lagi bilangan botol menerusi minyak wangi saya yang terbaru pula”

“Tak tahulah bagaimana penerimaannya. Harap-harap sempatlah saya buat pelancaran produk minyak wangi ini, barulah nampak teratur dan diyakini ramai,” jelasnya kepada mStar Online. Tahniah diucapkan kepada Che Ta. Semoga ia menjadi pembakar semangat kepada insan lain untuk berjaya sepertinya. (rtky/s)


Zuan Melodi Mohon Maaf Isu Gambar PM Di Instagram

Hanya berniat untuk bergurau, tindakan Zuan Melodi memuatnaik gambar karikatur Perdana Menteri, Perdana Menteri, Dato’ Seri Najib Tun Razak (tetapi dengan badan wanita) telah mendapat kritikan di laman sosial. Sehubungan dengan itu, dia meminta maaf melalui akaun Instagram miliknya.

“Salam hormat kepada semua, dengan seikhlas hati & diiringi rasa rendah diri, saya Zuan Azmi dengan ini ingin sekali lagi memohon maaf atas ketelanjuran tindakan saya dalam bergurau sesuatu yang tidak sepatutnya dilakukan ke atas gambar YB Perdana Menteri Malaysia”

“Dengan ini saya memohon maaf kepada Dato Seri Najib Razak serta keluarga & mana-mana individu atau rakyat Malaysia yang terkesan dengan posting saya itu. Untuk makluman, gambar berkenaan bukanlah saya yang edit, cuma sy perolehi dari beberapa whats app group saya setelah menjadi topik perbualan”

“Caption “Amboi posing takmau kalah no” juga bukanlah posting menghina seperti yang didakwa segelintir pihak, namun ianya adalah gurauan & sesuatu yang tidak patut dilakukan keatas pemimpin negara,” jelas Zuan di laman sosial tersebut. (rtky/s)


Dafi AF: Kerajaan Perlu Terbuka Terima Teguran, Kritikan Daripada Rakyat

Peka dengan situasi yang melanda kerajaan kini, penyanyi Dafi AF menyuarakan pendapat tentang perkara yang pastinya turut sama diperkatakan ramai pihak sekarang. Dafi menjelaskan kerajaan perlu terbuka dan menerima kritikan dan teguran daripada rakyat selagi ia tidak melampau dan keterlaluan.

“Selagi tidak keterlaluan bagus mereka (kerajaan) dikritik tetapi biarlah kritikan yang membina. Kalau ada teguran baru mereka tahu di mana silap dan kekurangan mereka dan sebagai manusia, tidak semuanya kita sempurna,” katanya kepada Malaysian Digest.

Menurut Dafi yang juga merupakan anak kepada Menteri Kemajuan Luar Bandar dan Wilayah, Datuk Seri Ismail Sabri ini, masyarakat usah mempertikaikan keputusan kerajaan sebaliknya memahami sedalamnya mengenai sesuatu perkara sebelum memberikan pandangan atau komen di laman sosial.

“Saya jadi artis pada tahun 2007 tetapi bapa saya berjinak-jinak dalam politik sejak saya dari zaman sekolah lagi dan pada tahun 2008 baru dia berjaya bergelar ahli politik. Bagi saya, jika seseorang itu memang tidak layak memengang jawatan atau berada di satu-satu posisi itu, dalam apa cara pun dia tetap tidak akan berada di situ”

“Macam saya sebagai belia, kadang-kadang saya ada memberikan pandangan, bertanya dan tegur ayah kalau saya rasa tak puas hati mengenai sesuatu perkara itu. Saya beri pendapat saya dan kemudian ayah saya beri penjelasan dan baru saya nampak gambaran yang jelas dan lebih faham”

“Jangan kita bertindak seolah-olah kita tahu seratus peratus tentang sesuatu perkara itu walhal pengetahuan kita terhadap perkara itu hanya 10 peratus,” katanya. (rtky/s)


Rahim Sepahtu Nafi Pukul, Tendang Isteri Akibat Salah Faham

Menafikan apa yang tersebar dan menyifatkan ia sebagai khabar angin, Rahim Sepahtu menjelaskan bahawa dakwaan dia memukul isterinya setelah berlaku sedikit salah faham adalah tidak benar sama sekali.

“Memang kami ada bertengkar. Biasalah kehidupan suami isteri memang begitu, tapi saya tak pukul (isteri). Saya pun baru tahu hal ini dan terkejut juga apabila mendengarnya. Saya rasa ini hanyalah khabar angin”

“Masalah di antara kami sudah pun selesai,” katanya. Melalui Harian Metro juga, Rahim didakwa memukul isterinya di muka, kepala dan bahu selain turut menendang belakang badan dan punggung isterinya.

Melalui perkembangan terbaru melalui Instagram isteri Rahim oleh OHBULAN!, Kolin Abdullah, dia menyatakan laporan polis yang disebarkan di beberap lama media sebagai palsu dan dalam masa yang sama turut menafikan insiden tersebut. (rtky/s)


Gaya Selebriti Di Kuala Lumpur Fashion Week 2015

Baru-baru ini telah berlangsung sebuah majlis bertemakan fesyen iaitu Kuala Lumpur Fashion Week 2015 yang berlangsung bermula dari 12 hingga 16 Ogos di Pavilion, Kuala lumpur. Majlis gilang gemilang ini juga turut menjadi perhatian artis menampilkan busana daripada rekaan terkenal pereka fesyen tempatan.

Antara barisan artis yang turut hadir ialah Sazzy Falak, Nur Fazura, Fasha Sandha, Johan Raja Lawak, Siti Saleha, Juliana Evans dan ramai lagi. Malah kehadiran Scha dan juga suaminya, Awal Ashaari turut mendapat perhatian selain menjadi mangsa kritikan peminat kerana Scha didakwa berpakai seksi.

Apa-apa pun majlis tersebut dalam masa yang sama turut memberi peluang kepada artis dan juga pereka fesyen tempatan untuk tampil mempromosikan hasil karya mereka. Kami kongsikan bebepara keping gambar selebriti yang hadir sepanjang majlis tersebut berlangsung. Enjoice! (rtky/s)


Sekitar Majlis Rumah Terbuka Rozita Che Wan, Zain Saidin

Berlangsung dalam suasana yang cukup meriah, semalam telah berlangsung rumah terbuka yang diadakan oleh Rozita Che Wan dan juga suaminya, Zain Saidin. Majlis itu turut dihadiri kelaurga, teman rapat dan juga rakan selebriti yang lain.

Kelihatan cukup ceria dalam busana merah, pasangan itu dilihat sangat gembira melayan tetamu lain yang hadir dan yang paling mendapat perhatian pastinya si comel Aaisyah. Malah melalui gambar yang dikongsikan di Instagram, majlis yang diacarakan oleh Didie Alias itu ternyata membuatkan ramai yang terhibur.

Sudah pastinya majlis sebegini bukan sahaja dapat berjumpa dengan kenalan lama malah dalam masa yang sama turut mengeratkan hubungan sesama saudara dan juga rakan yang mungkin sudah lama renggang atau terputus. Kami kongsikan beberapa keping gambar di sekitar majlis rumah terbuka tersebut. Enjoice!


Awal Ashaari Belum Rancang Tambah Anak, Tidak Kejar Populariti

Tidak mudah goyah dengan sebarang kontroversi, Awal Ashaari menjelaskan bahawa dia dan juga Scha al-Yahya buat ketika ini belum merancang untuk menambah cahaya mata baru selain mahu memberikan sepenuh perhatian kepada Lara Alana.

“Perkara ini tidak ada kaitan sama ada ia pilihan saya atau isteri, tapi kami lebih kepada anak. Kalau boleh biarlah Lara dapat kasih sayang sepenuhnya sebelum dia mendapat adik baru. Pendek kata, kami hanya berserah kepada rezeki,” jelasnya kepada Harian Metro.

Sementara itu, dalam masa yang sama, Awal juga menjelaskan ketika ini dia tidak mahu lagi mengejar populariti seperti di awal kemunculannya dahulu selain mahu memberi ruang kepada bakat-bakat baru untuk menonjolkan diri dan turut menerima hakikat tidak boleh sentiasa berada di aras lama.

“Cukuplah apa yang saya pernah lalui dulu. Biarlah orang lain pula rasa, terutama bakat-bakat baru. Saya perlu terima hakikat tak boleh berada di takuk lama. Jika mahu maju, perlu cari sesuatu yang bermanfaat dan mendatangkan hasil. Apatah lagi seperti saya yang sudah berkeluarga,” katanya. (rtky/s)


Di Sekitar Majlis Pernikahan Abby Abadi & Muhammad Faizal

Tahniah kepada Abby Abadi dan juga suami, Muhamad Faizal Zakaria yang selamat diijabkabul pada hari ini, pukul 3.30 petang di Masjid As-Sobirin Keramat hanya dengan sekali lafaz.

Sebelum ini Abby pernah mengumumkan majlis pernikahannya itu melalui akaun Instagram miliknya dan mendapat sokongan positif daripada peminatnya.

Selain itu, Norman dan juga Memey turut mengucapkan tahniah kepada Abby serta mendoakan agar pasangan ini berbahagia sehingga ke akhir hayat dan menjadi perkahwinan Abby yang terakhir.

Kami kongsikan bersama anda beberapa keping gambar majlis pernikahan mereka yang berlangsung hari ini. Enjoice! (rtky/s)


Benar Isteri Pakai Seksi, Awal Ashaari Ditegur Peminat Di Laman Sosial

Kehadiran Awal Ashaari bersama Scha al-Yahya ke sebuah majlis fesyen baru-baru ini mendapat perhatian apabila ada peminat yang menegur pengaraca tersebut kerana membiarkan isterinya berpakaian seksi.

BACA: Scha Dan Awal Selesa Hidup Sederhana, Tidak Mahu Mewahkan Anak

Malah ada yang menyifatkan Awal sebagai seorang suami yang dayus kerana membiarkan isteri berpakaian menjolok mata untuk dijadikan tatapan umum. Sedap sangat mulut bercakap lepas, bukan? Malah ada juga yang menyatakan agar mendoakan yang terbaik adalah lebih baik daripada menjadi pengkritik tegar di laman sosial.

Awal sendiri juga dalam masa yang sama turut menyatakan menghargai peminat di atas apa yang mereka suarakan selain memberitahu bahawa sesiapa yang ingin menegur, boleh berbuat demikian melalui alamat emel yang ditinggalkan.

Apa boleh buat, selaku pelakon dan juga selebriti, mungkin ini adalah antara nilai yang perlu pasangan ini bayar. Mungkin juga pengkritik di laman sosial boleh menegur mereka di jalanan juga di samping memperbaiki diri sendiri, bukan? (rtky/s)


Lagi Gambar Percutian Bulan Madu Hanis Zalikha & Suami

Beruntung sekali Hanis Zalikha dan juga Hairul Azreen yang meluangkan masa berbulan madu di Kepulaun Bora Bora, salah satu tempat yang sangat indah di atas dunia. Melalui perkongsian gambar pasangan ini di Instagram, ternyata mereka menghabiskan masa bersama di sana tanpa sebarang gangguan.

BACA: Gambar Percutian Mewah Hanis Zalikha, Hairul Azreen Di Kepulauan Bora Bora

Malah keletah Hairul yang berjaya memancing ikan di sana juga turut mencuit hati peminat di Instagramnya dan juga Hanis. Malah rata-rata komen yang ditinggalkan di laman sosial pasangan ini turut mahu menjadikan Bora Bora sebagai tempat mereka berbulan madu.

Buat Hanis dan Hairul, semoga berbahagia sehingga ke akhir hayat dan selamat juga menimang cahaya mata tidak lama lagi. Nampaknya mungkin selepas ini, kerisauan ibu Hanis tentang anaknya hamil, mungkin akan menjadi kenyataan. (rtky/s)


Hazami Terkejut Berita Dirinya Sudah Meninggal Dunia

Penyanyi yang pernah popular melalui lagu Winter Sonata satu ketika dahulu dikejutkan dengan berita kematian dirinya sedangkan Hazami sendiri masih lagi hidup dan kini sedang berada di rumah ibunya selain menerima rawatan susulan daripada hospital.

“Assalamuailakum. Saya Nor Kamal Hazami bin Ahmad @ HAZAMI bersyukur ke hadrat Ilahi kerana masih diberi kesempatan untuk meneruskan perjalanan hidup yang penuh dengan pancaroba ini dan pada malam ini saya amat terperanjat menerima berita terkini mengenai saya di beberapa ruangan media tempatan”

“Saya ingin maklumkan di sini bahawa saya kini berada di rumah ibu saya untuk berehat di samping meneruskan rawatan susulan di hospital nanti Alhamdulillah, saya masih lagi diberi kudrat dan nafas untuk terus berbakti di dunia seni hiburan tanah air,” jelasnya di Facebook.

Nampaknya mudah benar berita palsu mengenai orang kenamaan tersebar luas. Malah sebelum ini, Rahim Sepahtu turut menerima nasib yang sama apabila dia dikatakan telah pun meninggal dunia hanya berdasarkan gambar kumpulan Sepahtu melawatnya di hospital. (rtky/s)


Simpan RM6,000 Dalam SSPN-i & Peluang Menang BMW 320i Sport Edition

Kita semua tahu menyimpan wang untuk jaminan masa hadapan itu sangat penting lebih lebih lagi untuk tabung pendidikan anak anak kita yang tidak mungkin semakin murah di masa hadapan. Sebab itu, kerajaan melalui PTPTN menubuhkan inisiatif dengan nama Skim Simpanan Pendidikan Nasional (SSPN-i) untuk membantu anda menyimpan.

Bukan itu sahaja, untuk menggalakkan orang ramai menyimpan melalui SSPN-i, mereka telah menganjurkan beberapa cabutan hadiah untuk penyimpan yang mengekalkan wang mereka dalam tempoh tertentu dengan menawarkan hadiah hebat termasuklan sebuah kereta mewah BMW 320i Sport Edition — kami pun mahu kereta percuma!

Sebelum itu, tahukah anda yang anda boleh menerima pelepasan taksiran cukai pendapatan ke atas simpanan bersih tahun semasa sehingga RM6,000 setahun selain perlindungan Takaful percuma kepada penyimpan dengan simpanan RM1,000 juga kelayakan untuk memohon pembiayaan pendidikan di masa hadapan.

Berapa banyak faedah sudah anda nikmati jika menyimpan dengan SSPN-i. Anda boleh rujuk maklumat di bawah tentang faedah menyimpan dengan SSPN-i dalam jangka masa panjang.

Berbalik kepada cabutan hadiah yang dianjurkan SSPN-i, mereka kini sedang giat menjalankan kempen untuk cabutan Simpanan X-Tra Bonanza! SSPN-i (tahunan), Simpanan Bonanza! SSPN-i (suku tahun) bagi peringkat nasional dan Simpanan Vaganza! SSPN-i (suku tahun) peringkat zon.

Ini terbuka kepada pendeposit yang membuka akaun atau membuat penambahan deposit SSPN-i minima RM6,000 dalam tempoh promosi dan deposit sebanyak RM6,000 melayakkan pendeposit untuk (satu) 1 cabutan.

Tempoh promosi untuk Simpanan X-Tra Bonanza SSPN-i adalah bermula sehingga 30 September 2015 dan hanya perlu mengekalkan simpanan anda sehingga 31 Disember 2015 untuk layak menyertai cabutan yang menawarkan hadiah-hadiah berikut.

Menarik kan? Untuk maklumat lanjut dan juga promosi Simpanan Bonanza! SSPN-i (suku tahun) bagi peringkat nasional dan Simpanan Vaganza! SSPN-i (suku tahun) peringkat zon yang menawarkan pelbagai hadiah hebat lain seperti motosikal, TV LED, Macbook Pro dan iPad anda boleh layari portal rasmi SSPN-i di www.ptptn.gov.my.

Siapa kata kita perlu tunggu lama untuk lihat hasil simpanan membuahkan sesuatu. Jom!


Yuna Bakal Rakam Lagu Baru Bersama Usher

Tahniah diucapkan kepada Yuna kerana kini telah melakar sejarahnya sendiri apabila telah merakamkan lagu bersama penulis lagu dan penyanyi R&B terkenal Amerika Syarikat iaitu Usher. Perkara itu disahkan oleh komposer David Foster yang turut berkata kerjasama berkenaan bakal menaikkan lagi nama Yuna di peringkat antarabangsa.

“Pihak kami akan mengasah bakat Yuna untuk menjadi penghibur yang lebih tinggi,” katanya kata David pada majlis pelantikannya sebagai duta pertama global penerbangan AirAsia.

Mei lalu, Foster pernah mengeluarkan pendapatanya bahawa Yuna masih belum cukup kemampuan untuk bergelar penyanyi bertaraf antarabangsa sebaliknya perlu meningkatkan lagi bakat beliau dalam bidang seni. Nampaknya kini Yuna telah meletakkan namanya pada standard yang tersendiri.

Sebelum ini, kepulangan Yuna untuk berhari raya di sini dan membeli persiapan di pusat membeli belah telah sedikit terganggu apabila dia dihalau daripada sebuah butik kosmetik hanya kerana ingin bergambar bersama peminatnya. (rtky/s)


Gambar Kehidupan Sosial Fara Mendoza Dapat Perhatian

Nama Fara Mendoza akhirnya berjaya mendapat perhatian setelah menimbulkan kontroversi melalui muatnaik perbualannya bersama Fizz Fairuz. Malah episod kontroversi menjadi semakin menarik apabila Fizz menafikan dia mengenali Fara.

Bertentangan dengan apa yang dikatakan oleh Fizz, pelakon baru ini mendakwa dia sendiri pelik bagaimana Fizz mendapatkan nombornya untuk dihubungi melalui WeChat. Malah perkara ini membuatkan isteri Fizz, Almy menyuarakan rasa tidak puas hatinya di laman sosial.

Fara Mendoza merupakan artis baru di bawah naungan MIG Talent yang dimiliki oleh David Teo dan baru saja menamatkan kontraknya baru-baru ini dan pernah muncul dalam beberapa drama sebagai watak pembantu. Okay, sekarang Fara hanya perlu kekalkan momentum untuk membuatkan namanya terus diingati.

Kami kongsikan beberapa keping gambar Fara bersosial bagi anda yang belum pernah mengetahui tentang lebih lanjut mengenai perkara ini. Enjoice! (rtky/s)


Diana Danielle, Farid Kamil Bakal Timang Anak Kedua

Tahniah kepada Diana Danielle kerana telah disahkan hamil anak kedua dan perkara itu disahkan sendiri oleh Farid Kamil. Menurut Farid lagi, Diana tidak mengalami sebarang alahan dan kini kandungan sudah pun memasuki usia lima bulan.

“Alhamdulillah, saya mendapat rezeki untuk kali kedua. Saya bersyukur kepada Allah kerana bagi saya merasai satu lagi peluang untuk memiliki cahaya mata. Alhamdulillah, kandungan isteri kini hampir memasuki lima bulan. Saya tidak tahu jantina kandungan kedua dan tidak mahu tahu kerana kami berdua sudah bersetuju untuk tidak melihat jantina lebih awal”

“Kami terima apa sahaja jantina dan harap semua berdoa agar ibu dan kandungan berada dalam keadaan sihat dan selamat,” kata Farid kepada Tonton Extra sambil mengakui dia dan isteri belum membuat sebarang persiapan lagi ketika ini.

Sementara itu, putera sulungnya Muhammad yang kini telah berusia 2 tahun begitu teruja apabila diberitahu bakal mendapat bayi tidak lama lagi malah tidak menunjukkan reaksi cemburu malah turut teruja untuk mencium bakal adiknya itu nanti. (rtky/h)


Najwa Latif Utamakan Keluarga Dan Cita Cita

Menjangkau usia 20 tahun, penyanyi berbakat besar Najwa Latif jujur menyatakan bahawa dia kini masih belum bersedia untuk menjalinkan hubungan cinta dengan mana-mana lelaki atas faktor usianya yang masih muda.

“Tiada teman lelaki. Saya masih muda dan masih banyak perkara lain yang menjadi keutamaan terutamanya pengajian saya di universiti yang berbaki dua tahun lagi. Kalau berkawan biasa memang ada tetapi untuk bercinta rasanya belum sampai masanya lagi”

“Selain karier dan pengajian, keluarga juga fokus saya. Mereka adalah cinta saya. Tiada teman lelaki pun tidak mengapa kerana selagi keluarga bersama saya, ia sudah cukup membahagiakan,” jelasnya kepada mStar Online.

Mungkin juga keputusan Najwa Latif meletakkan keluarga dan juga impian sebagai cita-cita dapat memberikan dia fokus sepenuhnya dalam bidang pengajian selain tidak perlu memikirkan kerenah pasangan jika ada yang merajuk. Nanti putus, penat pula dikejar media. Eh. (rtky/s)


Uqasha Senrose Tidak Serik Bercinta Namun Belum Sedia Tanggung Komitmen

Setelah beberapa kali gagal dalam percintaan, kini Uqasha Senrose menyatakan dia dan Iqram Dinzly hanyakah sekadar kawan biasa dan belum sampai tahap bercinta lagi selain belum bersedia untuk memikul sebarang komitmen lagi.

Memetik kenyataan dari portal Mangga Online, Uqasha akui masih terkesan dengan kegagalan cintanya sebelum ini selain hampir serik untuk bercinta lagi.

“Sha berkawan tapi belum tahap bercinta. Sha belum sedia untuk sebarang komitmen lagi. Sha mahu berkawan dulu. Sha mahu belajar daripada pengalaman lalu. Apa yang salah dan silap serta yang mana baik dan buruk semasa hubungan dulu akan Sha jadikan panduan,” ujarnya lagi.

Semoga apa sahaja keputusan Uqasha dalam percintaan bakal membawa kepada gerbang bahagia. Malah pelakon ini sendiri turut menyatakan apa yang terjadi mempunyai hikmah disebaliknya. (rtky/s)


Nabila Huda Menangis Rindukan Keisha Ketika Di Eropah

Nabila Huda mengakui, ketika berada di Eropah untuk penggambaran selama 45 hari, tidak terbayang olehnya perasaan rindu kepada terhadap cahaya matanya, Keisha Laila. Malah Nabila atau mesra dipanggil Abil hanya sempat untuk berhubung selama seminggu sahaja.

“Sepanjang berada di Eropah, saya akan berkomunikasi dengan anak melalui Facetime. Namun, satu minggu sahaja saya boleh bercakap dengan dia kerana selepas itu saya tak boleh nak berbual dengan dia lagi”

“Sekarang dia dah besar dan sudah pandai bercakap. Kadang-kadang dia tanya bila saya nak balik. Susah saya nak terangkan kepada dia kerana nanti saya sendiri yang akan emosi. Sebelum ini saya pernah juga tinggalkan dia ketika saya pergi bercuti tapi ini paling lama saya berjauhan dengannya”

“Saya menangis kerana terlalu rindukan dia namun saya tidak mahu dia tahu yang saya sedih. Kalau diikutkan memang saya nak bawa dia tetapi sebab di sana kami banyak bergerak dengan kereta dan perjalanan ke setiap destinasi pula mengambil masa kira-kira empat jam, jadi susah dan tak sesuai nak bawa budak kecil,” katanya kepada Tonton Extra.

Menjelaskan bahawa Keisha memahami situasi tersebut di mana hampir sebulan mereka tidak berkomunikasi, Abil dalam masa yang sama turut merancang untuk membawa Keisha untuk bercuti tidak lama lagi. (rtky/s)


Rani Kulup, Uqasha Senrose Sertai Super Spontan Musim Terbaru

Siapa sangka, progeam komedi yang seringkali menampilkan wajah pelawak kini turut mengundang Presiden Pertubuhan Martabat Jalinan Muhibbah Malaysia (MJMM), Abdul Rani Kulup Abdullah dan juga Uqasha Senrose sebagai peserta rancangan tersebut. Rani Kulup? Biar betul?

Menurut Ketua Pengisian dan Saluran Komedi Astro, Bob Azrai, pemilihan aktres tersebut adalah berdasarkan prestasi cemerlangnya sebagai tetamu undangan pada program separuh akhir musim sebelum ini.

“Kita akui sukar untuk mencari peserta wanita dan ramai takut untuk menyertainya kerana ia melibatkan permainan secara spontan. Bila kami lihat Uqasha mampu untuk bermain dengan baik, kami cuba bertanya sama ada dia ingin terlibat atau tidak”

“Dia bersetuju untuk cuba bersaing pada musim ini. Kita panggil Rani Kulup sebagai tetamu kerana musim ini kita memakai slogan dan semangat dia sebagai nama kumpulan iaitu Kungfu Kipidap dan Silat Dongibab.

“Dia juga akan muncul pada malam pembukaan dan beberapa episod yang istimewa bagi memeriahkan pertandingan itu nanti,” katanya kepada mStar Online. Kami pun tidak tahu mahu cakap apa lagi. Majulah industri komedi Malaysia demi kesejahteraan negara yang gilang gemilang dan aman makmur. (rtky/s)


Izzue Islam Nafi Berlagak Alim, Hormati Isteri, Keluarga Dan Agama

Izzue Islam dan juga isu bersentuhan sememangnya tidak dapat dipisahkan selain pernah menimbulkan kontroversi bersama Anzalna Nasir kerana perkara tersebut. Khabar angin yang mengatakan isterinya cemburu dan suka mengongkong juga turut menjadi buah mulut industri hiburan tanah air.

“Saya bukan nak berlagak alim atau tunjuk bagus tetapi ia hak peribadi dan amat berharap ia dihormati. Saya mengambil pendirian ini bagi menjaga hati isteri dan keluarga selain ingin menjaga statusnya sebagai serorang suami dan tuntutan sebagai seorang Islam”

“Alhamdulillah, perkara ini akhirnya dipermudahkan sedikit demi sedikit. Bagi saya prinsip ini semua saya buat atas nama agama Islam, selain status saya sendiri. Apa-apa pun yang saya lakukan perkara sebegini tidak boleh diambil mudah dan ia memang berkait rapat dengan agama,” katanya kepada BH Plus.

Selain itu, pelakon lelaki ini menjelaskan bahawa pada awalnya, tidak semua pihak dapat menerima perndiriannya namun lama kelamaan pengarah, produksi dan juga peminat turut dapat menerima syarat yang ditetapkan dengan baik. (rtky/s)


Fara Mendoza Tiada Niat Ganggu Rumah Tangga Fizz Fairuz

Pengakuan Fizz Fairuz yang menyatakan bahawa dia tidak mengenali gadis muda yang kini terpalit dengan kontroversi WeChat, membuatkan gadis itu iaitu Fara Mendoza terkejut dengan perkara tersebut.

“Eh kenapa pula dia (Fizz) cakap tak kenal saya. Saya ada bukti perbualan kami di WeChat. Kenapa dia nak tepis cerita ini sampai menafikan perkara yang benar. Janganlah buat begini. Tapi tujuan saya ini tak berniat untuk merosakkan rumah tangga mereka”

“Saya juga tak berniat memuat naik paparan skrin itu di WeChat hingga menjadi besar sebegini. Niat saya memuat naik paparan skrin itu memang saya sifatkan sangat bodoh tapi atas paksi untuk memberitahu supaya dia (Fizz) jangan ganggu saya lagi”

“Saya padamkan paparan skrin itu tapi tak sangka ia terlebih dahulu disimpan dan disebarkan. Mungkin juga ada yang jadi kawan saya di WeChat yang sudah sabotaj kami,” jelasnya kepada Berita Harian. Nampaknya episod ini menjadi semakin panas dan kami mengharapkan pengakhiran yang positif. (rtky/s)


Almy Nadia Beri Amaran Buat Fara Mendoza

Hari ini kecoh juga dunia hiburan apabila wujudnya dakwaan yang pelakon popular, Fizz Fairuz cuba menggoda pelakon muda bernama Fara Mendoza melalui aplikasi WeChat — tersebar luas screenshot perbualan mereka.

Fizz Fairuz sendiri sudah pun keluarkan kenyataan yang beliau tidak mengenali siapakah gadis tersebut tetapi Fara Mendoza memberikan kenyataan mengesahkan yang mereka sebenarnya saling mengenali dan pernah berjumpa.

BACA: Fara Mendoza Akui Cuba Digoda Fizz Fairuz Melalui Aplikasi WeChat

Melalui satu kemaskini terbaru (yang kini sudah dipadam) di Instagram, isteri kepada Fizz Fairuz iaitu Almy Nadia menulis ayat menyindir Fara Mendoza sebagai seorang yang sedang mencari publisiti murahan kerana status kurang popularnya.

Kemaskini tersebut turut diiringi hashtag #jangankacaurumahtanggaaku yang kami kira sebagai satu amaran buat Fara Mendoza dari Almy Nadia sendiri.

Walaupun status tersebut sudah dipadam Almy Nadia, namun kami dapat rasakan yang pelakon ini turut sedih dan terkilan dengan pendedahan yang dibuat oleh Fara Mendoza dan berharap semua ini sebagai tidak benar. Bertabahlah Almy Nadia. (rtky/m)


Fara Mendoza Akui Digoda Fizz Fairuz Di Dalam Aplikasi WeChat

Nampaknya kini episod penafian daripada Fizz Fairuz telah dijawab pula dengan pengakuan pelakon baru, Fara Mendoza bahawa pelakon lelaki tersebut telah mengganggunya dan tindakannya menaikkan perbualan mereka di WeChat hanyalah untuk menyedarkan Fizz.

BACA: Fizz Fairuz: Orang Tahu Saya Jenis Cakap Lepas Dan Jahat

“Saya berkongsi perbualan itu di WeChat dengan tujuan supaya dia berhenti menganggu saya lagi. Saya tidak mahu dia terus mengumpan saya dengan tujuan untuk mengajak saya keluar”

“Dia juga ada mengambil gambar akaun bank peribadinya yang memaparkan sejumlah wang semata-mata ingin meyakinkan saya yang dia benar-benar mahu membelikan beg berjenama untuk saya dengan tujuan memikat hati saya,” katanya kepada mStar Online.

Mengakui kali pertama berjumpa Fizz ketika menemani Emma Maembong penggambaran drama bersama Micheal Ang, Fara juga dalam masa yang sama menyatakan bahawa dia juga pelik bagaimana pelakon lelaki itu dapat menghubunginya melalui akaun WeChat.

“Selepas pulang itu, dia tiba-tiba add saya di WeChat dan cuba menghantar pelbagai mesej. Tetapi selepas saya muat naik gambar perbualan itu, dia ada hubungi saya dan minta saya buang segera status itu dan selepas itu tiada hubungi saya lagi,” katanya. (rtky/s)


Fizz Fairuz: Orang Tahu Saya Jenis Cakap Lepas Dan Jahat

Tidak bersembunyi setelah dirinya dikaitkan dengan isu cuba menggoda gadis muda melalui applikasi WeChat, Fizz Fairuz menafikan perkara tersebut selain turut menjelaskan bahawa akaun tersebut bukanlah miliknya.

“Saya memang tak ada kena mengena dan jauh sekali mengenali wanita itu. Cerita itu memang tak munasabah langsung. Cuma saya kurang pasti apa motif dia buat begitu. Zaman sekarang memang siapa sahaja boleh mewujudkan akaun aplikasi sosial palsu”

“Kalau nak cerita diri saya sendiri dahulu memang saya jahat dan nakal tetapi kini dengan status sekarang tak perlulah nak cuba memporak-perandakan hidup saya. Kalau saya nak buat jahat sudah lama saya lakukan. Tapi niat saya saya berkawan itu perkara normal”

“Mulut saya sendiri ramai yang orang tahu jenis cakap lepas dan jahat. Saya sudah ada isteri dan anak, tak payahlah kot nak mereka cerita sebegini,” jelasnya sambil menyataka dia tidak kisah tentang apa yang diperkatakan oleh orang lain.

Sementara itu, Almy Nadia turut menyatakan bahawa dia tergelak apabila mengetahui tentang perkara tersebut selain meminta agar orang ramai tidak terus meletakkan sebarang kesimpulan kerana kepesatan dunia teknologi ketika ini boleh digunakan untuk menjatuhkan maruah individu dengan senang. (rtky/s)


Fizz Fairuz Cuba Pikat Gadis Muda Dalam Applikasi WeChat?

Kecoh ketika ini apabila satu screenshot yang didakwa perbualan antara pelakon popular yang sudah berumah tangga, Fizz Fairuz, dengan seorang gadis muda. Individu yang didakwa sebagai Fizz Fairuz di dalam perbualan itu seakan cuba menggoda gadis tersebut dengan memuji fizikalnya yang mantap.

Masyarakat sedia maklum bahawa isteri Fizz Fairuz iaitu Almy Nadia baru saja melahirkan anak pertama mereka malah Almy sebelum ini mengatakan dia akan berusaha untuk menguruskan badan demi kembali ke dunia lakonan. Melalui gambar daripada akaun Miss Kepoh itu juga, Fizz Fairuz mengatakan bahawa dia kini berada di Cameron Highland.

Kebenaran perkara ini belum lagi diketahui dan pastinya Fizz Fairuz mempunyai jawapannya sendiri terhadap isu yang mampu mencalarkan namanya ini. Diharapkan apa yang sedang tersebar luas kini hanyalah khabar angin semata-mata. (rtky/s)


Jodoh Raja Farah Datang Tepat Pada Waktunya

Setelah selamat melangsungkan majlis pertunangan, Raja Farah bakal melangsungkan majlis nikah dan juga persandingan dalam masa yang terdekat bagaimanapun, selebriti ini menyatakan dia terpaksa merahsiakan identiti bakal suami. Okay Raja Farah, asalkan anda bahagia.

“Maafkan saya kerana terpaksa merahsiakan identiti bakal suami. Atas persetujuan bersama, saya perlu merahsiakan identiti bakal suami. Tujuannya untuk mengelakkan sebarang perkara tidak diingini berlaku sebelum menjelang hari pernikahan”

“Cukup saya perkenalkan dia sebagai II, masih bujang, berasal dari Ampang dan seorang ahli perniagaan. Dari mula dia mendapat nombor telefon saya, dia cuba mendekatkan diri dengan saya dan keluarga. Dari situ saya nampak keyakinannya. Tambahan pula, selepas bercerai hati saya kosong”

“Kehadirannya tepat pada masa dan merasakan dia mampu membahagiakan saya,” katanya yang telah pun merujuk kepada Jabatan Agama Islam Selangor (JAIS) mengenai tempoh edahnya dan semuanya berjalan dengan lancar.

Tambah Raja Farah, bakal suaminya itu juga pada mulanya tidak mengetahui bahawa dia ialah pelakon selain menyatakan bahawa keluarga lelaki tersebut berfikiran terbuka dan menerima baik kehadiran dirinya. Semoga segala persiapan untuk majlis nikah dan persandigan Raja Farah berjalan dengan lancar. (rtky/s)


Uqasha Senrose Serahkan Jawapan Kepada Iqram Dinzly Jawab Isu Gambar Mesra

Beberapa keping gambar mesra yang dikongsikan pasangan ini di Instagram nampaknya mengundang reaksi positif apabila peminat mengharapkan Iqram Dinzly dan juga Uqasha Senrose untuk dijodohkan bersama.

Menurut Berita Harian, Uqasha engan mengulas lanjut perkara berkenaan dan menyatakan perkara tersebut adalah lebih baik ditanyakan kepada Iqram sendiri. Nampaknya cara Uqasha menjawab persoalan itu sendiri telah membuktikan ada sesuatu di antara mereka sehingga mahu jawapan pun kena tanya Iqram.

Selain itu, Uqasha juga dikatakan kini sudah kembali menjalani kehidupan solo sejak beberapa bulan lalu. Ini kerana, kali terakhir Uqasha dikaitkan dengan Syafiq Kyle (sebelum itu Pekin Ibrahim) dan kini mungkin juga dengan Iqram Dinzly. Mudahnya tukar pasangan seperti tukar baju.

Kami pasti sama ada Iqram mahu pun Uqasha akan menjelaskan perkara sebenar bila tiba masanya nanti. Mungkin juga Iqram adalah jodoh Uqasha yang dicari selama ini. Apa pun, semoga apa yang diusahakan oleh mereka berdua akan sentiasa dipermudahkan. (rtky/s)


Ayda Jebat Kini Sudah Sedia Untuk Bercinta, Punyai Teman Lelaki

Mengakui tidak pernah bercinta, Ayda Jebat menjelaskan dia kini sudah bersedia untuk mempunyai kekasih dan menjalin hubungan cinta. Malah, sehingga kini, masih belum ada mana-mana lelaki yang sudi menjadikannya sebagai kekasih hati mereka.

“Terus-terang sejak sekolah hingga kini saya tidak pernah ada boyfriend. Tapi masa sekolah dulu ada jugalah saya minat kat lelaki secara senyap-senyap, tapi saya tak pernah cuba untuk meluahkannya. Apa yang boleh saya katakan, saya memang tak pernah bercinta lagi”

“Tak tahu mengapa. Saya pun hairan dan tertanya-tanya, kenapa perkara ini terjadi. Mungkin mereka takut nak dekati saya yang berperangai gila-gila agaknya. Saya sebenarnya sudah lama bersedia untuk menjalinkan hubungan cinta”

“Jika ada yang sesuai, saya tidak kisah untuk bercinta sekarang ini,” jelas Ayda yang sebelum ini sering dikaitkan dengan Zul Ariffin kepada portal Murai.

Sebelum ini, ada juga khabar angin yang mengatakan bahawa Ayda adalah perampas kekasih orang namun pelakon ini menafikan perkara tersebut. Nampaknya peluang buat jejaka di luar sana terbuka luas untuk memenangi hati Ayda Jebat. Eh. (rtky/s)


Neelofa Jawab Gosip Bercinta Dengan Jejaka Inggeris

Kehadiran jejaka di dalam hidup Neelofa seringkali menjadi tanda tanya dan baru-baru ini, perjalanan pengacara dan pelakon ini di kota London turut disertai oleh seorang lelaki dengan gelaran Mr. Steak oleh Neelofa.

Pantas mahu mengelak daripada sebarang spekulasi, Neelofa sempat membuat naik gambar jejaka tersebut dengan hashtag #kawanbiasa – mungkin bagi menjawab persoalan peminat dan juga orang ramai mengenai hubungannya bersama jejaka Inggeris tersebut.

Peminat dilihat gembira dengan gambar kehadiran jejaka tersebut malah ada yang mengatakan ia adalah Hans Isaac dan tidak kurang juga mahu melihat gambar penuh wajah jejaka tersebut kerana Neelofa tidak memuatnaik gambar penuh lelaki tersebut.

Apa pun, pastinya peminat akan sentiasa mendoakan yang terbaik buat artis kesayangan mereka ini dan dalam masa yang sama, Neelofa juga pastinya akan menjelaskan siapa pilihan hatinya bersama peminat dan media apabila sudah bersedia nanti. (rtky/s)


Rita Rudaini Bosan Bekas Suami Asyik Gagal Hadir Ke Mahkamah

Mungkin kerana terlalu bosan kerana perbicaraan asyik tertunda, Rita Rudaini baru-baru ini memuatnaik gambar beserta caption yang agak lucu namun dalam masa yang sama meluahkan perasaannya yang tidak habis-habis turun naik mahkamah.

Reaksi Rita itu mendapat pelbagai reaksi di bahagian komen yang rata-ratanya menyokong pelakon wanita ini malah ada peminat yang turut mempersoalkan mengapa Aidil tidak mahu menyelesaikan perkara ini dengan cepat.

Melihatkan kepada beberapa babak sebelum ini, bekas suami Rita, Aidil Zafuan pernah membuat laporan kerana Rita telah mendedahkan nombor telefon di laman sosial bagaimanapun perkara tersebut akhirnya diam begitu sahaja serta turut disifatkan sebagai sandiwara oleh Rita sendiri.

Malah selain daripada itu, pelakon ini juga pernah mempersoalkan kenapa Aidil masih lagi ingin menipu tentang perkara sebenar yang berlaku di antara mereka berdua. Kami pun tidak tahu bila episod di antara Rita dan juga Aidil akan berakhir namun berharap semuanya akan diselesaikan dengan penuh professional. (rtky/s)


Sekitar Majlis Aqiqah Anak Fasha Sandha, Raysha Jemyma

Pada 8 Ogos (Sabtu) lalu, telah berlangsung majlis aqiqah bagi anak perempuan Fasha Sandha, Raysha Jemyma bersama suami Rizal Ashram telah diadakan di kediaman mereka di Ampang. Barisan artis lain juga turut hadir menambahkan lagi kemeriahan majlis tersebut.

Antara rakan selebriti yang turut hadir ialah Izreen Azminda, Rebecca Nur Al Islam dan juga Ayda Jebat. Memang meriah sungguh kami lihat majlis aqiqah tersebut.

Apa-apa pun, semoga keluarga ini akan beroleh rezeki yang melimpah ruah dan dipermudahkan segala urusan dan Raysha akan menjadi seorang anak yang berbakti kepada kedua ibu bapanya. Malah peminat juga berkongsi perkara yang sama dalam mendokan kebahagiaan rumah tangga pasangan secocok ini. (rtky/s)


Memey, Norman Hakim Mahu Lebarkan Sayap Dalam Bidang Perniagaan

Melihatkan pulangan daripada perniagaan yang semakin positif, Norman Hakim dan juga Memey Suhaiza membuat keputusana untuk melebarkan lagi sayap dalam bidang tersebut dengan berdiri di atas jenama Meylana.

Malah perniagaan yang hanya bermula tahun lalu itu kini sudah mampu menjana RM300,000 sekaligus membuatkan pasangan ini lebih bersemangat untuk membuka butik di Dataran Wangsa Melawati selain ia turut memudahkan urusan mereka dengan pelanggan.

“Tahun lepas melebihi RM300,000. Dari situlah kami kumpul modal untuk buka butik di Dataran Wangsa Melawati. Lagipun bila dah ada satu lokasi tetap ia memudahkan urusan dengan pelanggan,” jelas Memey kepada ruangan Zass oleh Sinar Harian.

Bagaimanapun menurut Memey, dorongan positif daripada perniagaan tersebut bukanlah bermaksud dia mahu berhenti terus daripada bidang lakonan cuma pelakon ini mengehadkan kepada tawaran penggambaran yang pendek atau satu hari sahaja.

Semoga Memey dan juga Norman berjaya dalam perniagaan yang diusahakan selain dipermudahkan urusan dan dilimpahkan rezeki tidak henti-henti. (rtky/s)


Komen Harith Iskander Tidak Peka Sensitiviti OKU

Baru-baru ini, Harith Iskdaner telah meninggalkan komen yang kurang manis untuk dan ada pihak menyifatkan tindakannya itu seperti tidak peka dengan kekurangan individu lain atau lebih tepat, tidak peka dengan sensitiviti golongan OKU.

Melalui gambar yang dikongsikan bersama di forum CARI, Harith telah meninggalkan komen berkaitan sebuah program yang ke udara dalam bahasa Melayu tetapi dalam masa yang sama masih menggunakan bahasa Malaysia sebagai sarikata (subtitles).

Kami pasti bukan saja Harith yang turut merasakan perkara yang sama, lebih-lebih lagi sudah menjadi kebiasaan untuk program atau rancangan dalam bahasa Malaysia akan menggunakan bahasa Inggeris sebagai sarikata. Bukan senang menjadi seorang Harith Iskander rupanya kerana setiap jenaka menjadi perhatian.

Mungkin Harith kena kena keluarkan satu lagi permohonan maaf seperti yang pernah dilakukannya berikutan isu wombat yang dianggap babi oleh sesetengah golongan Melayu yang terlalu sensitif. (rtky/s)


Jue Aziz Kini Sudah Bertudung Penuh

Tahniah kami ucapkan kepada Jue Aziz kerana telah pun berhijrah ke arah kebaikan dengan mengenakan hijab penuh. Jue Aziz telah mula mengambil keputusan untuk bertudung penuh pada Rabu minggu lalu.

Menurut laporan daripada Beautifulnara melalui Kosmo!, keputusan Jue dalam bertudung dalam masa yang sama turut berkaitan dengan pemergian ayah pelakon ini pada 31 Julai lalu.

Apa-apa pun, perkhabaran gembira dan ke arah kebaikan ini sepatutnya disokong dan semoga Jue Aziz juga sentiasa istiqamah di dalam menghadapi kehidupan selepas berhijrah. Harapnya juga rezeki Jue dan keluarga semakin melimpah ruah dan dipermudahkan. (rtky/s)


Erra Fazira Dan Shahir Kini Putus Cinta?

Walaupun Erra Fazira dan juga Shahir tidak pernah mendedahkan bahawa mereka menjalin cinta, namun dalam masa yang sama mereka tidak menafikan mereka berkawan baik. Melalui ruangan Cik Pang di Harian Metro semalam, ada sumber yang memberitahu mereka tidak lagi bersama.

Tambah sumber itu lagi, Erra tidak lagi menerima panggilan atau menjawab sistem pesanan ringkas (SMS) daripada Shahir. Malah mereka juga sudah jarang berhubung. Walaupun tidak tahu apa puncanya, mungkin juga perkara itu berlaku kerana mereka sedang sibuk.

Jika dilihat sebelum ini, Erra sendiri pernah mengakui bahawa dia tidak menolak jika sudah ditakdirkan serta dijodohkan bersama lelaki muda.

Apa pun, jika benar khabar angin ini, mungkin juga Erra dan juga Shahir sedang mencari masa bersendirian dan memberi ruang untuk menilai kembali hubungan mereka bak kata Cik Pang. Pastinya peminat Erra juga sentiasa mendoakan kebaikan dan juga kebahagiaan artis kesayangan mereka ini. (rtky/s)


Mawar Rashid Tambah Ilmu Pengetahuan, Tidak Mahu Perkara Sama Berulang

Bermula dengan kegagalan menjawab isu GST ketika di dalam program Dewi Remaja dan dihambat lagi dengan gambar intim bersama kekasih, Mawar Rashid mengakui kontroversi dan juga kejadia sebegitu membuatkan dia lebih matang dalam mengharungi industri hiburan tanah air.

“Walaupun sebelum ini ramai yang kenal saya menerusi keek, Instagram dan laman sosial lain tetapi perkara itu paling memberi kesan kepada saya apabila menyertai industri seni. Bayangkan, macam-macam tohmahan dan kritikan dilemparkan kepada saya”

“Sehinggakan saya menangis ketika itu, bagaimanapun, atas nasihat keluarga saya berjaya berhadapan dengannya. Ini baru permulaan buat saya, banyak lagi yang perlu dipelajari. Oleh itu saya sudah bersedia untuk dikritik. Bagi saya orang boleh bercakap apa yang mereka suka dan komen,” katanya kepada Sinar Harian.

Tambahnya, dia tidak mahu mengulangi perkara yang sama selain mahu menambah ilmu pengetahuan dan lebih peka dengan isu semasa. Malah sebelum ini juga Mawar pernah berkata dia akan lebih berhati-hati untuk memuatnaik sebarang status dan gambar ke sosial media bagi mengelakkan salah faham. (rtky/s)


Emma Maembong Luah Perasaan Terhadap Perangai Zizan Razak

Kisah pencintaan pasangan ini sememangnya sudah lama terkubur dan baru-baru ini, nampaknya Emma Maembong bagaikan tidak dapat menahan perasaan dengan memuatnaik status yang menimbulkan persoalan kepada peminat dan juga orang ramai.

“Sudah sudahlah itu nak bawa mulut. Saya tak cerita perkara sebenar sudah cukup baik. Banyak sangat kau pusing cerita. Kalau sudah playboy itu mengaku sajalah,” katanya dalam satu muatnaik di Twitter.

Selain itu, memetik kata-kata Emma di Berita Harian, Zizan dalam masa yang sama turut mereka cerita bagi mendapatkan simpati daripada peminat dan juga orang ramai. Malah kata Emma, dia tampil kerana sebelum ini pelakon ini hanya berdiam diri.

“Selama ini dia memberi kenyataan palsu mengenai punca perpisahan kami kepada media termasuk memberi alasan kereta mewah seperti sebelum ini tapi saya hanya berdiam diri sahaja. Kini saya dapat tahu, dia sengaja reka cerita negatif pula mengenai saya kepada orang lain dan cerita itu sampai balik kepada saya”

“Awal perpisahan kami dahulu, saya ada ajak dia bertemu untuk menjelaskan apa yang terbuku dan tidak puas hati. Tapi dia menolak dan cuba menghilangkan diri. Bagi saya tak perlu jadi begitu kerana masing masing berada dalam industri yang sama”

“Semakin saya berdiam diri semakin menjadi jadi jadi pula sikapnya. Kenapa perlu dia (Zizan) membuat onar sebegitu. Tolonglah. Jika saya tak ganggu orang, kenapa pula ada yang nak ganggu kita. Mudah sahaja kitaran hidup ini,” kata Emma menjelaskan situasi tersebut selain menyatakan Zizan seperti takut kepada bayang-bayangnya sendiri. (rtky/s)


Raja Farah Temui Pengganti, Bakal Bertunang Tidak Lama Lagi?

Setelah mengambil keputusan untuk mangakhiri perkahwinan pertamanya dengan bekas suami sekitar Mei lalu, kini Raja Farah khabarnya akan mengumumkan bakal teman hidupnya selain dikatakan akan bertunang tidak lama lagi.

Malah Raja Farah juga bakal mengumumkan sesuatu pada hari ini dan jika tidak salah seperti apa yang hangat diperkatakan di fourm CARI, mungkin dia akan memberitahu tentang pengganti baru di dalam kehidupannya itu kepada peminat dan juga media.

Sebelum ini, Raja Farah turut menjelaskan bahawa dia sedih apabila ada di antara keyboard warrior di laman sosial melemparkan kata-kata yang kasar selain mendakwa dirinya tidak mampu memberikan anak yang akhirnya mendorong hubungannya bersama suami tidak dapat diteruskan lagi.

“Banyak perkara yang saya belajar tentang lelaki dan kualiti seorang lelaki untuk dijadikan suami. Saya masih muda dan tidak menolak untuk kembali berumah tangga semula selain mahukan cahaya mata sendiri,” memetik kata-katanya sebelum ini. (rtky/s)


Sharifah Sakinah Mahu Timba Ilmu Dan Pengalaman Di New York

Sememangnya sentiasa memuatnaik gambarnya yang sentiasa mementingkan kesihatan, Sharifah Sakinah menjelaskan bahawa dia berniat untuk meneruskan pengajian dalam bidang kesihatan dan kecerdasan di New York pada tahun hadapan.

“Saya mahu menimba ilmu dalam bidang ini dan mendapatkan sijil. Selepas tamat pengajian, ada perancangan besar yang akan saya laksanakan. Bukan tidak boleh menyambung pengajian di dalam negara, tetapi budaya kesihatan di sini tidak setinggi masyarakat di New York”

“Kalau bergaul dengan masyarakat di sana, saya boleh bawa pulang pengalaman dan ilmu yang diperoleh itu ke sini,” katanya kepada Harian Metro smabil menyatakan dia berhasrat untuk menerbitkan program kesihatan dan kecerdasan satu hari nanti.

Selain itu, Sharifah Sakinah dalam masa yang sama turut menjelaskan bahawa dia dan juga suami Aliff Adha buat masa ini belum merancang untuk zuriat dan menyatakan mereka mahu mengukuhkan ekonomi dahulu sebelum bersedia menimang cahaya mata. (rtky/s)


Irma Hasmie Pilih Bidang Pengacaraan, Lebih Masa Untuk Anak Anak

Melihatkan industri hiburan kini yang semakin ramai barisan artis wanita yang mula berhijab, Irma Hasmie menjelaskan bahawa pelakon-pelakon yang baru sahaja berhijrah agar tidak menyimpan perasaan kesal kerana tawaran lakonan yang terhad.

“Ada artis saya lihat takut nak mengenakan syarat kepada pengarah ketika berlakon kerana mereka bimbang tiada tawaran lagi pada masa akan datang. Jangan risau pada rezeki Allah dan setiap orang yang berubah perlulah berani menegakkan sesuatu yang mereka mahu”

“Banyak cara rezeki yang Allah beri pada kita bila kita betul-betul berubah, saya dahulu lahir sebagai pelakon tetapi akhirnya diberi rezeki dalam bidang pengacaraan pula. Saya memang terpaksa tolak secara baik tawaran berlakon drama terutama apabila melibatkan penggambaran di luar dari Kuala Lumpur,” katanya kepada mStar Online.

Selain itu, Irma juga menjelaskan melalui bidang pengacaraan kini, dia mempunyai banyak masa untuk diluangkan bersama anak-anak berbanding ketika berlakon di mana kebanyakan masa dihabiskan di set penggambaran. Malah kini dia lebih selesa untuk menerima tawaran mengacara program televisyen. (rtky/s)


Anuar Zain Tidak Hiraukan Komen Negatif Di Laman Sosial

Ketika barisan selebriti lain gigih menggunakan laman sosial seperti Instagram dan juga Twitter untuk berkomunikasi bersama peminat, ia berbeza bagi Anuar Zain. Ini kerana penyanyi tersebut menyifatkan sosial media membuatkan tiada lagi privasi dalam kehidpan manusia.

BACA: Anuar Zain Bantu IJN Selepas Pengalaman Pembedahan Jantung Ayah Sendiri

“Media sosial sekarang sangat membimbangkan dengan bagaiamana orang memberikan komen atau kenyataan terhadap org lain. Ia sangat menakutkan dan kejam. Mana hilangnya kasih sayang mereka terhadap sesama manusia? Cuba mereka fikir jika mereka pula yang terima komen-komen negatif, bagaimana agaknya perasan mereka?”

“Selagi ada media sosial selagi itulah orang dengan seronoknya memberikan komen yang tak sepatutnya terhadap org lain. Bukan saja artis yang menerima nasib sebegitu malah ia berlaku juga pada masayarakat. Seolah-olah sudah tiada privasi dalam kehidupan manusia, misalnya ada yang berani merakamkan gambar curi seseorang individu itu dan kemudian memuat naik di laman sosial”

“Walaupun saya tiada akaun media sosial kadang-kadang ada juga rakan-rakan beritahu mengenai apa yang hangat diperkatakan tentang saya di internet. Saya tahu orang bercakap tentang saya, tentang kakak saya. Bagi saya, tak perlu dan tak penting untuk saya membaca komen-komen negatif sesetengah pihak yang sengaja mahu menimbulkan provokasi,” jelasnya kepada Malaysian Digest.

Selain menyifatkan individu yang hanya tahu meninggalkan komen negatif dan provokasi sebagai pengecut, Anuar dalam masa yang sama juga tidak kisah jika ada yang melabelkan dirinya seorang yang tidak mengikuti perkembangan semasa melalui media sosial. (rtky/s)


Jue Aziz Rimas Soalan Tentang Anak, Redha Dengan Ketentuan Illahi

Apa yang dilalui oleh pelakon Jue Aziz merupakan salah satu gejala yang sering terjadi kepada pasangan yang baru berkahwin. Pelakon ini yang baru sahaja kehilangan bapanya baru-baru ini, mengakui rimas dan berasa tertekan dengan soalan – bilakah dia akan menimang cahaya mata.

“Saya tertekan dan rimas apabila orang tanya ‘bila nak ada anak?’. Penat dah nak jawab. Sampaikan dalam hati saya berkata-kata, tak ada soalan lain ke? Siapa yang tidak mahu anak. Tetapi semua itu kuasa Allah,” jelasnya kepada mStar Online.

Menjelaskan situasi sebenar, dia dan juga suaminya, Bayu Pramana Putra Achmal, hampir setiap bulan akan membuat pemeriksaan untuk mengetahui adakah dia hamil atau pun sebaliknya. Namun dua bulan lalu, pelakon ini mula redha dengan ketentuaan Allah selain tidak lagi mempedulikan persoalan berkaita cahaya mata tersebut.

Semoga pasangan ini akan sentiasa dilimpahi bahagia dan juga cepat dikurniakan cahaya mata. Kami rasa bukan Jue seorang sahaja yang mengalami masalah yang sama berkaitan dengan soalan tersebut. Lama kelamaan orang lain akan henti bertanya juga akhirnya. (rtky/s)


Wak Doyok Jana RM3.5 Juta Dalam Masa Seminggu?

Setelah move on daripada kontroversi merecik yang pernah tercetus sebelum ini, kini Wak Doyok sedang giat betul mempromosikan krim jambang yang dikatakan sudah terjual 100,000 unit hanya dalam masa seminggu.

Berdasarkan kiraan kasar harga dan hasil jualan produk tersebut (seperti yang dikongsikan di akaun Instgram Doyok), nampaknya model dan juga selebriti ini boleh dikatakan sudah menjana RM3.5 juta hanya dalam masa seminggu.

Jika dilihatkan kepada pengikut di Instagram Doyok yang hampir mencecah 1 juta orang, tidak mustahil jualan tersebut dapat dilakukan dalam masa seminggu lebih-lebih lagi produk berkenaan sememangnya tengah trending ketika ini. Malah Wak sendiri sudah mula memuatnaik gambar rumah impian serta kata-kata semangat.

“There are no secrets to success. It is the result of preparation, hard work, and learning from failure,” tulis Wak dalam satu muatnaik gambar di akaun Instagramnya. Apa yang pasti, perkongsian Wak laman sosial dalam masa yang sama, ia turut memberi inspirasi kepada pengikutnya untuk sama-sama berjaya menjadi sepertinya. (rtky/s)